EK preporučila otvaranje dva klastera sa Srbijom – Studio B\nEK preporučila otvaranje dva klastera sa Srbijom Tanjug\nObjavljeno: 19.10.2021. 13:38 Izmenjeno: 20.10.2021. 10:25\nSrbija ispunila merila za otvarnje klastera 3 i 4, saopštio komesar za proširenje EU Oliver Varhelji i podržao ambiciju Srbije da što pre moguće otvori i druge klastere.\nŠef Delegacije EU u Srbiji Emanuele Žofre predao je premijerki Ani Brnabić godišnji izveštaj Evropske komisije o napretku Srbije u procesu evrointegracija, koji je predstavljen u Strazburu.\nUručivanju izveštaja u Vladi Srbije prisustvovala je i ministarka za evropske integracjie Jadranka Joksimović.\nVarheji je rekao da je Srbija ispunila merila za otvarnje klastera 3 i 4 i podržao ambiciju Srbije da što pre moguće otvori i druge klastere.\nIstakao je da vlasti u Srbiji imaju evropske reforme kao svoj prioritet i da su ispunile veliki broj preuzetih obaveza na putu ka EU članstvu.\nVarheji je nagalsio da u Srbiji postoji obnovljena posvećenost reformskom procesu.\nNaveo je da Srbija mora da nastavi i produbi reforme u oblasti borbe protiv korupcije, organizovanog kriminala, slobode medija i u unutrašnjem procesuiranju ratnih zločina.\nKomisija u Izveštaju konstatuje napredak Srbije u usklađivanju sa EU merilima posebno u oblasti politike oporezivanja i energetike.\n„Evropska komisija je preporučila da su ispunjena prelazna merila za ove klastere i da bi oni trebalo da budu otvoreni“, stoji u tekstu Izveštaja o Srbiji u koji je Tanjug imao uvid.\nEvropska komisija u svom izveštaju o Srbiji konstatuje ”ograničen napredak” u oblastima javne adminsitracije, pravosuđa, borbe protiv korupcije i organizovanog kriminala i medija.\nPohavljeni su ekonomski potezi u zemlji, posebno u odgovoru na krizu izazvanu pandemijom, kao i aktivnosti Srbije u upravljanju migrantskim tokovima i kontroli granica.\nEK primećuje da je Vlada Srbije u prvoj polovini 2021. godne ”fokus stavila na EU reforme sa prioritetom na vladavini prava”.\nDodaje se da planiranje, koordinacija i resursi u odgovarajućim institucijama moraju da ”adekvatno podrže obnovljeni politicki fokus Vlade u Beogradu kada je reč o evrointegracijima”.\nPonavlja se da srpske vlasti moraju da budu ”proaktivnije i objektivnije” kada je reč o narativu o EU kao ”najvećem političkom i ekonomskom partneru Srbije”.\nKomisija i ovoga puta ponavlja da će brzina pregovora o članstvu Srbije u EU zavisiti prvenstveno od brzine reformi u oblasti vladavine prava i od normalizacije odnosa sa Prištinom.\nSrbija se poziva da dalje napreduje u implementaciji svih do sada postignutih dogovora sa Prištinom i doprinese postizanju sveobuhvatnog prvnoobavezujuceg sporazuma o normalizaciji odnosa sa Kosovom.\n”Ovaj sporazum je hitan i ključan kako bi i Srbija i Kosovo napredovali na svom putu ka EU”, stoji u izveštaju EK.\nKada je reč o regionalnoj saradnji, naglašva se da je Srbija ”ostala posvecena bilateralnim odosima sa drugim zemljama iz procesa proširenja i susednim EU članicama”, ali i da su ”odnosi sa Crnom Gorom bili obeležneni tenzijama”.\nIzveštaj EK navodi da je srpska privreda tokom krize pandemije doživela tek ”blagi pad” od jednog procenta u 2020. godini, a da je negativan uticaj krize ublažen jakim privrednoim rastom u vremenu pre pandemije kao i odgovarajućim fiskalnim i monetarnim merama podrške, kao i relativno kratkim rokom zatavaranja zemlje.\n”Fiskalni prostor stvoren pre krize omogućio je Srbiji da obebedi značaju fiskalanu podršku u 2020 i 2021. godini i tako poveća kapitalnu potrošnju”, navodi se u tekstu izveštaja Komsije.\nEK konstatuje da je tokom pandemije kovid-19 Srbija postala ”regionalni centar” za vakcinaciju uključujući i donacije od oko 600 hiljada vakcina zemljama u okružzenju.\nKada je reč o političkim kriterijumima, EK je pozdravila nastavak angažmana srpskog parlamenta i političkih snaga u Međupartijskom dijalogu, koji se vodi uz posredovanje Evropskog parlamenta, i pozvala sve uključesnike na konstruktivnost i primenu mera identifikovanih od strane predstavnika Evropskog i srpskog parlamenta.\nDodaje se da je Srbija počela i sa radom na preporukama izborne posmatračke Misije OEBS i poziva na njihovu pravovremenu i transparentnu implemntaciju, zasnovanu na širokom političkom konsenzusu.\nKada je reč o radu Narodne skupštine Srbije, Evropska komisija konstatuje poboljšanja u smislu značajnog smanjenja hitnih procedura i usvajanja Koda ponašanje članova parlamenta.\nIstovremeno, kritikuje se ”nastavak zapaljive retorike tokom parlamentarnih debata usmerenih protiv političkih protivnika i predstavnika drugih isntitucija”.\n”Svi političari moraju da se bore protiv govora mržnje i doprinesu političkom dijalogu usmerenom na EU reforme, posebno na osnove demokratije i vladavinu prava”, navodi se u izveštaju Komsijie.\nKomisija ocenjuje da je Srbija ”umereno pripremljena” kada je reč o javnoj administraciji gde se, prema njihovoj proceni, moraju osigurati zaposljavanja zasnovana na kvalifikacijama i samanjiti preveliki broj vršioca rukovodećih pozicija.\nU pravosuđu, Srbija je, prema mišljenju EK, poboljšala unutrašnju organizaciju i ojačala administrativne kapacitete Vrhovnog saveta sudstva.\nIstovremeno, konstatuje se da trenutni zakonski okvir ”ne obezbeđuje dovoljnu zaštitu od potencijalnog političkog uticaja na sudstvo”.\nEK navodi da je telo Savet Evrope za borbu protiv korupcije (Greko) zaključilo da je Srbija na ”zadovoljavajući načinin” primenila njihove preporuke u oblasti prevencije korupcije.\nDodaje se da je povećan broj podignutih optužbi zbog korupcije na visokom nivou, ali da je broj presuda u tim postupcima pao u odnosu na prethodne godine.\nSrbija se poziva da radi na novoj Strategiji za borbu protiv korupcije, uspostavi koordinacioni mehanizam koji će pomoći efikasnijem suprotstavljanju korupciji.\nEK navodi da je Srbija postigal ”ograničeni napredak” i u borbi protiv organizovanog kriminala i da se još čeka na ”uverljive rezultate” u oblasti efikasne istrage, procesuiranja i presuda za ozbiljne slučajeve organizvanog kriminala uključujući i oduzimanje i zamrzavanje imovine kriminalaca.\nU oblasti fundamnetalnih prava, EK konstatuje da Srbija ima ”odgovarajuć zakonodani i institucionalni okvir”, ali da se njihova ”implemntacija mora osigurati u praksi”.\nZa razliku od proslogodišnjeg izveštaja, poslednja ocena EK jeste da je Srbija u oblasti slobode izražavanja i medija postigla napredak, koji jeste ograničen, i da se dalje mora jačati okruženje pogodno za neometanu slobodu govora.\n”Verbalni napadi na novinare od strane visoko pozicioniranih zvaničnika su nastavljeni dok slučajevi pretnji i nasilja ostaju zabrinajvajući”, stoji u izveštaju EK.\nKada je reč o ekonomskim kriterijumima, EK konstatuje da je Srbija napravila ”određeni napredak” i da je ”umereno do dobro pripremljena” u razvoju funkcinalne tržišne ekonomije.\nOcenjuje se da je očuvana stabilnost bankarskog sektora, a da je oblast kreditiranja bila snažna i podržana različitim državnim podsticajima.\nKomi sija konstatuje da je Srbija umereno pripremljena da se nosi sa konkurencijom i tržisnim izazovima unutar EU uz ocenu da je ”dalje poboljšna struktura ekonomije”, a da je ”ekonomska integracija sa EU ostala visoka”.\nEK navodi i da je nastavljen rast javnih investicija u Srbiji, prvenstveno u cilju prevazilaženje infrastrukturnih problema koji su, prema stavu Komisije, godinama bili zanemarivani.\nKada je reč o preuzimanju obeveza koje proističu iz čla nistu EU, Srbija je, prema mišljenju EK, napravila važan posao u usklađivanju sa EU zakonodavstvom u mnogim obalastima, a posebno u oblasti oporezivanja ( klaster 3) i energetike ( klaster 4).\n”Kada je reč o politici oporezivanja, socijalnoj politici i zapošljavanju, Srbija je ispunila prelazna merila za otvaranje”, navodi se u izveštaju.\nDodaje se da su ispunjena prelazna merila za otvaranje pregovora u oblasti energetike u okviru kalstera 4, a da je napredak postigut i u oblastima bezbednosti na putevima, reformi železnice, usvajanju Zakona o klimi i paketa važnih zakona iz obalsti energetike.\nKada je reč o klasteru 6 koji se odnosi na spoljnu politiku kosntatuje se da je uskalđenost Srbije sa odlukama EU porasla sa 56 na 61 procenat, ali i ocenjuje da je u mnogim potezima Srbija” išla kontra” EU.\nSrbija je pohvaljenja zbog učešća u EU bezbednosnim misijama i operacijama, a posebno za svoj ”značajan doprinos” upravljanju migracionim tokovima i efikasnoj primeni stretegije zajedničkog upravljanja granicama.\nPremijerka Ana Brnabić ocenila je da je Izveštaj Evropske komisije o napretku Srbije daleko najbolji izveštaj o napretku poslednjih nekoliko godina i ukazala da je posebno važno što je u njemu konstatovan napredak u svim političkim kriterijumima i reformama u vladavini prava.\n„Meni se lično čini da je ovo daleko najbolji Izveštaj o napretku poslednjih nekoliko godina. Postoje još uvek stvari oko kojih ne razmišljamo isto. Očekivala sam još povoljnije ocene u nekim aspektima, ali smo zadovoljni što je konstatovan napredak u skoro svim oblastima“, kazala je premijerka.\n„Nikada jasnije nije bila preporuka, sada je to na državama članicama i mi radimo pojedinačno sa državama članicama da vidimo da li ima nešto što doživljavaju kao upitno, da damo sve informacije kako bismo dobili od svih članica zeleno svetlo za otvaranje makar jednog klastera, ako ne oba“, kazala je.\n„Postoji veliki broj stvari na kojima moramo da radimo, ali prvi put nekako je poslata jasna direktna poruka da je Vlada Srbije, država, napravila značajan iskorak, posebno u oblasti vladavine prava“, naglasila je Brnabić i dodala da je Vlada puno radila na tome zajedno sa predsednikom, njegovim timom.\n„Po novoj metodologiji važno je političko liderstvo i to je ono što smo uspeli da uradimo“, podvukla je.\n„U Izveštaju je prepoznato da je u oblasti pravosuđa nastavljeno sa smanjivanjem broja starih predmeta i da već petu godinu zaredom pravosuđe rešava više predmeta, nego što ih primi“, kazala je Brnabić.\n„Ovo je prvi put da u ovoj oblasti spominjemo reč napredak, to je velika i važna stvar za sve nas, posebno Vladi Srbije daje motivaciju da nastavimo dalje“, kazala je premijerka i pozvala medijska udruženja da se vrate u radnu grupu i nastave zajedno da rade na poboljšanju uslova za medije.\n„Privreda je pokazala održivost i otpornost, tržište rada je zabeležilo smanjenje nezaposlenosti, struktura privrede se uprkos kovidu poboljšala, a javne investicije nastavile da se poboljšavaju. U zelenoj agendi takođe je konstatovan dobar napredak, pre svega u oblasti energetike sa posebnim fokusom na obnovljiv izvor energije“, ispričala je premijerka i najavila da će Vlada Srbije nastaviti da radi na reformama, kao i da će već u četvrtak biti održan prvi sastanak po tom pitanju.


Terapijski pristup u liječenju senilne degeneracije žute mrlje zavisi od forme bolesti, odnosno da li se radi o suvom ili vlažnom obliku bolesti. Smatra se da je bitan faktor u nastanku oštećenja kod suve forme senilne degeneracije žute mrlje posljedica oksidativnog stresa nastalog dejstvom slobodnih radikala. Zbog toga se i terapija bazira na unosu antioksidansa koji će usporiti napredovanje bolesti i prelazak u težu, vlažnu formu degeneracije.\nKod postojanja teže vlažne forme senilne degenaracije žute mrlje terapijski pristup je agresivniji i zasniva se na ubrizgavanju lijekova kao što je Avastin direktno u staklasto telo.\nKao što je već rečeno oštećenja kod vlažne forme bolesti su posljedica oslobađanja VEGF faktora rasta koji dovodi do formiranja novih krvnih sudova koji dovode do krvarenja, formiranja ožiljaka i značajnog pada vida. Avastin je antitelo na VEGF faktor rasta, koji se po ubrizgavanju u oko vezuje za VEGF faktor rasta, blokira njegovo dejstvo i spriječava nastanak novih krvnih sudova kao i djelimično povlačenje već formiranih.


VI Međunarodni festival prirode i kulturnog nasleđa “Žestival” od 22. do 30. avgusta - Užicka Republika Press\nVI Međunarodni festival prirode i kulturnog nasleđa “Žestival” od 22. do 30. avgusta\nAutor : uzice.rs\nVI Međunarodni festival prirode i kulturnog nasleđa “Žestival” biće otvoren u nedelju 22. avgusta. I ove godine kroz raznovrsne sadržaje tokom osam dana festival će objediniti tradiciju, kulturno nasleđe i prirodu. Uz poziv Užičanima, ali i svim građanima iz okruženja da prisustvuju otvaranju, ali i svim drugim sadržajima gradonačelnica Užica dr Jelena raković Radivojević istakla je da ovih dana zaista možemo biti ponosni, jer iz našeg grada odlaze najlepše slike.\n“Puzijada, koncerti na Gradskom trgu, Festival Licidersko srce obradovali su Užičane svih generacija, naročito posle teške prethodne godine u kojoj nije bilo moguće organizovati nijednu od manifestacija. Zato je i danas posebno zadovoljstvo najaviti još jedan događaj po kome smo već postali prepoznatljivi. “Žestival” će u narednim danima oživeti u potpunosti duh kulturnog nasleđa, prirode i tradicije. Naši prirodni resursi, turistički potencijali, kulturno – istorijsko nasleđe i tradicija ovog kraja biće dostupni pre svega Užičanima, a onda i svim posetiocima i turistima kroz brojne aktivnosti i događaje na omiljenom mestu okupljanja – Gradskom trgu.\nTo je ono što želimo, da Užice u budućnosti bude grad festivala, manifestacija i događaja prilagođenih svim generacijama, svojim građanima ali i što većem broju posetilaca iz zemlje i inostranstva. Uz bogato kulturno istorijsko nasleđe i turističke potencijale koje imamo i one u koje ulažemo ne sumnjamo u uspeh. Stari Grad, Hidrocentrala, klisura reke Đetinje, Muzej na otvorenom u Staparskoj banji i najavljena gradnja novog mosta na Đetinji otvoriće nam vrata za dalji razvoj turizma, a već tradicionalne manifestacije dodatno će obogatiti turističku ponudu”, dodala je gradonačelnica.\nKako ističe Branislav Mitrović predsednik organizacionog odbora “Žestivala”, koji organizuju grad Užice, Regionalna privredna komora, Regionalna razvojna agencija Zlatibor, Poljoprivrena savetodavna stručna služba Užice, Turističke organizacije i Poslovni klub zapadna Srbija, doživeo je određeni koncepcijski iskorak.\n“Ove godine poseban akcenat i fokus stavljamo na kulturno nasleđe, ali ne zaboravljamo ono od čega smo krenuli, a to je promocija autentičnih i tradicionalnih proizvoda iz našeg kraja. Želimo da podržimo i podstaknemo naše lokalne proizvođače koji spravljaju autentične tradicionalne proizvode, na jedan starinski način, ali oplemenjene i obogaćene novim sadržajem, ambalažom i marketingom. Svake godine naši lokalni prozvođači i voćnih rakija, džemova i sireva, narodnih nošnji, suvenira su sve bolji i bolji u tome i imaju sve bolje i veće tržište. Drugi segment tog poslovnog događaja, koji jeste “Žestival”, je činjenica da mi od njega očekujemo da poveže naše lokalne proizvođače sa trgovinskim centrima, hotelijerima, restoranima. Takođe i priroda jeste poseban segment na koji želimo da ukažemo i jedan ceo dan smo posvetili tome.”\nZa dan posvećen prirodi zadužena je Regionalna razvojna agencija Zlatibor a po rečima Miroslava Ivanovića osmišljen je zanimljiv celodnevni sadržaj pod nazivom “Povratak prirodi” koji će biti realizovan 28. avgusta.\n“Aktivnosti su podeljene na tri lokacije u klisuri reke Đetinje i to Gradska plaža, Velika brana i Staparska banja. Da bi potencijalni učesnici imali dovoljno vremena da učestvuju aktivnosti su podeljene u prepodnevne i poslepodnevne. Dobili smo dozvolu da otvorimo Hidrocentralu za turističke posete i ova poseta će biti stručno vođena od kustosa Narodnog muzeja i za sve zainteresovane biće besplatna. Vožnja kajakom, planinarenje, penjanje na prirodnoj steni, vožnja zip lajnom, vožnja bicikala i neolit za decu uz obezeđeno osiguranje i osveženje, dovoljan su razlog da ovaj dan okupi veliki broj učesnika.”\n“Žestival” otvara etno grupa “Trag” koncertom na Gradskom trgu, nakon čega su i u narednim danima planirani brojni sadržaji. Tribine, izložbe, panel diskusije, poslovni susreti, izložbeno – sajamski dan, nezaobilazno Boemsko veče i jedina originalna, najveća na svetu, lepinja sa sve…\nFotografije preuzete sa www.uzice.rs.\nPočelo prijavljivanje za novembarski ciklus besplatnih IT kurseva\nNeprofitna i besplatna škola IT Bootcamp je otvorila prijave za novi ciklus kurseva koji će početi u novembru ove godine. U ponudi su kursevi: Testiranje Softvera (QA) za lokacije Beograd...\nUtvrđeni predlozi za imenovanje direktora četiri javna preduzeća\nČlanovi Gradskog veća Užica su na 70. sednici utvrdili predloge za imenovanje direktora četiri javna preduzeća. – Posle raspisanog konkursa i sprovedenog izbornog postupka, predlo...\n“Kuhinja moje mame” promovisana u domačinstvu „Šebovina“ na Jelovoj gori\nU cilju promovisanja ruralnog turizma, Turistička organizacija Užica je u saradnji sa seoskim turističkim domaćinstvom „Šebovina“ na Jelovoj Gori, a uz podršku grada Užica i naše...


Niže rate za “švajcarce” - BGnekretnine blog\nNiže rate za “švajcarce”\nkamatna stopa, Narodna banka Srbije, Sosijete zeneral banka, stambeni krediti u švajcarskim franicma\nKrediti, Novosti 028 Mar 2015\nPojedine banke spremne su da ponude dužnicima da prebace svoje stambene kredite iz franka u evre uz kamatu nižu i od tri odsto.\nPritisak zaduženih u "švajcarcima" urodio je plodom. Pojedine banke su spremne da im ponude da prebace svoje stambene kredite iz franka u evre uz kamatu nižu i od tri odsto. To je ispod minimuma koji je odredila Narodna banka Srbije, prema čijoj odluci prelazak zajma iz "švajcarca" u evro prati sniženje kamata od jedan odsto, pri čemu ne može da bude manja od tri odsto.\nU Sosijete ženeral banci su, međutim, odlučili da ponude i manju kamatu od ove kako bi olakšali otplatu stambenih kredita u švacarskoj valuti. Primera radi, ako se klijent odluči da pređe na evre, a ima ostatak duga za stambeni kredit od 50.000 franaka, čija trenutna rata iznosi 284 "švajcarca", odnosno 270 evra, ima mogućnost da snizi ratu na 236 evra, što je u nivou njegove rate pre rasta švajcarske valute u januaru.\n- Kako bismo dodatno stimulisali klijente da pređu na evro, ponudićemo im uslove još povoljnije od onih koje je propisala Narodna banka Srbije. Naravno, ako odluče da otplatu, ipak, nastave u švajcarskim francima, spremni smo da im izađemo u susret, u skladu sa odlukom NBS. Naš cilj je da klijentima olakšamo otplatu kredita i omogućimo im da umanje iznos rate koju plaćaju u ovom trenutku, odnosno da je svedu približno na nivo koji su plaćali pre rasta švajcarskog franka.\nJoš je važnije da se zaštite od rizika eventualnog daljeg rasta vrednosti te valute, pa je naš savet klijentima da ostatak duga konvertuju u evro - kaže Pjer Bosk, član Izvršnog odbora Sosijete ženeral banke.\nKamata je manja od tri odsto, ali treba znati da zavisi od slučaja do slučaja, jer nisu svi potpisivali iste ugovore. Sosijete ženeral banka nije odobravala stambene kredite u francima, ali je preuzimanjem KBC banke na sebe preuzela i ove zajmove.\nZbog toga je ova francuska banka ponudila rešenje za svoje klijente, korisnike kredita u švajcarskim francima, kojima su mesečne rate, kao i ostatak duga uvećani zbog jačanja kursa švajcarskog franka. Koliko danas, ovi klijenti mogu da kontaktiraju s Korisničkim centrom, zakažu sastanak sa svojim ličnim bankarom, koji će im predstaviti pripremljene modele i efekte svake od predloženih opcija i posavetovati ih koje rešenje najviše odgovara njihovim potrebama i mogućnostima.\nOlakšice su najavile i grčke banke, koje su plasirale najviše kredita u "švajcarcima". Prema njihovim najavama, olakšice će, takođe, biti bar onakve kakve je propisala NBS ili čak povoljnije.\nMILIJARDAMA BRANE VALUTU\nŠvajcarska centralna bankasaopštila je juče da je potrošila 25,8 milijardi franaka, što je 24,6 milijardi evra, na odbranu kursa nacionalne valute krajem prošle godine, uz ocenu da je ta mera skupo koštala ekonomiju zemlje.\nOdluka da se ukine minimalni kurs franka prema evru od 1,20 franaka za evro, podstakla je nagli rast "švajcarca".\nU izveštaju Švajcarske centralne banke piše da bi troškovi održavanja minimalnog kursa bili veća šteta nego korist za privredu.\nKamata za stambene kredite u evrima trenutno iznosi od 3,80 do 5,50 odsto na godišnjem nivou. Građani koji su prethodnih godina uzeli stambene zajmove u ovoj valuti plaćaju znatno niže kamate od sadašnjih, jer od 2008. godine sa izbijanjem krize drastično je pao euribor - kamata od koje zavisi cena stambenih zajmova.


Naslovna Društvo Rusija: Ubijeno oko 500 pripadnika ukrajinske vojske\nRuski borbeni avioni su tokom noći uništili 87 ukrajinskih vojnih objekata i ubili oko 500 pripadnika ukrajinske vojske, saopštio je danas portparol ruskog Ministarstva odbrane Igor Konašenkov.\nKonašenkov je rekao i da je “eliminisano više od 60 pripadnika neonacističkog odreda ”Donbas”, u oblasti naselja Rubci u Donjeckoj Narodnoj Republici”, preneo je Tas s.\n– Avioni operativno-taktičke i armijske avijacije pogodili su 87 ukrajinskih vojnih objekata među njima 79 gde je bilo koncentrisano ljudstvo i vojna oprema neprijatelja. Takođe je eliminisano oko 500 neprijateljskih pripadnika, 59 oklopnih vozila, artiljerijskih oružja i automobila, saopštio je ruski vojni zvaničnik.\nSaopšteno je da je protivvazdušni raketni sistem „Buk-M1“ oborio dve ukrajinske rakete “Točka U“ iznad naselja Tokmak u Zaporoškoj oblasti i Svatovo u Harkovskoj oblasti, kao i da su ruske raketne i artiljerijske trupe izvršile 1.299 borbenih zadataka u protekla 24 sata u Ukrajini, navodi TAS S.\nPrethodni tekstKonkurs za zapošljavanje u Pošti širom Srbije 4. maja\nSledeći tekstDanas ističe rok za podnošenje zahteva za nabavku traktora


Sirijska vlada preuzima kontrolu nad cijelim Damaskom\nEkstremisti Islamske države pristali su danas da napuste posljednji dio Damaska koji su kontrolisali, javio je sirijski državni medij, čime je otvoren put da snage sirijske vlade preuzmu kontrolu nad cijelim glavnim gradom i okolnim oblastima prvi put od 2011.\nKapitulacija ekstramista u Damasku uslijedila je poslije jednosedmične ofanzive vladinih snaga na dvije oblasti u Damasku, na naselje Al-Hajar al-Aswad pod kontrolom Islamske države i na Palestinski kamp Yarmouk. Vladine snage su bombardovale te dvije oblasti i zasipale ih artiljerijskom vatrom.\nAgencija UN za izbjeglice (UNHCR) upozorila je da nasilje predstavlja prijetnju za 12.000 palestinskih izbjeglica u Siriji. Riječ je o Palestincima koji su došli u Siriju poslije 1948. godine i njihovim potomcima.\nEkstramistima je data mogućnost da ostanu i pristanu na pomirenje sa sirijskom vladom ili da autobusima budu prebačeni na teritoriju Islamske države u pustinji na istoku Sirije, navela je državna agencija SANA. Nije objavljeno kada će početi njihov transfer.\nOpoziciona sirijska Opservatorija za ljudska prava saopštila je da je u te dvije oblasti Damaska "relativno mirno" poslije objave da je postignut dogovor.


Faktor | Počelo rušenje bespravno sagrađenih objekata na Hladivodama\nPočelo rušenje bespravno sagrađenih objekata na Hladivodama\n18.11.2019. / 13:25\nUklanjanje objekata izvršio je investitor Caphy International d.o.o, a na osnovu rješenja kojim mu je Općina Stari Grad Sarajevo, putem nadležne Službe za inspekcijske poslove naredila rušenje bespravno sagrađenih objekata\nUklanjanje objekata izvršio je investitor Caphy International d.o.o, a na osnovu rješenja kojim mu je Općina Stari Grad Sarajevo, putem nadležne Službe za inspekcijske poslove naredila rušenje bespravno sagrađenih objekata, saopćeno je iz Općine Stari Grad.\nKako su podsjetili iz Općine, zbog nelegalne gradnje stambeno-poslovnog naselja "Saraya Resort" na Hladivodama, bez prethodno pribavljenih građevinskih dozvola načelnik Općine Stari Grad Ibrahim Hadžibajrić prošlog mjeseca je naredio hitne mjere koje su uključivale zatvaranje gradilišta i sankcionisanje odgovornih inspektora. Gradilište je odmah zatvoreno, a u daljem postupku izdata su rješenja o rušenju bespravno sagrađenih objekta, dok su protiv urbanističko-građevinskih inspektora i pomoćnika načelnika za inspekcijske poslove pokrenuti disciplinski postupci zbog osnovane sumnje da su počinili povredu službene dužnosti.\n- Međutim, investitor je propustio da postupi po rješenju o rušenju objekata u predviđenom roku, a izvođač i odgovorno pravno lice krivi su za izvođenje radova bespravne gradnje zbog čega su pokrenute i sankcione mjere. Investitoru i izvođaču radova na izgradnji stambeno-poslovnog naselja "Saraya Resort" – Caphy International d.o.o., kao i odgovornom pravnom licu, izdati su prekršajni nalozi. Prekršajne naloge izdala je nadležna općinska Služba za inspekcijske poslove u ukupnom iznosu od 91.500 KM - navodi se u saopćenju.\nHadžibajrić je nakon otkrivanja bespravne gradnje većeg broja objekata na Hladivodama kazao da se radi o nedopustivom propustu inspektora i najavio da je Općina Stari Grad spremna ići do kraja.\n- U ovom slučaju to znači rušenje bespravne gradnje i sankcionisanje onih koji se ogluše o zakonsku regulativu kojom je uređena ova oblast. Pitanje bespravne gradnje stambeno-poslovnog naselja “Saraya Resort”, kao i sankcionisanje izvršilaca nastavit će se rješavati prema utvrđenim procedurama - navodi se u saopćenju.\n- Nakon toga, investitor je počeo izgradnju objekata, iako je nadležna Služba za urbanizam na njihov zahtjev za izdavanje građevinske dozvole odgovorila da je potrebna upotpuna dokumentacije - navode iz Općine Stari Grad.\nHladivodesaraya Resortrušenje objekataOpćina Stari Grad\nPrevencija COVID-19 u Starom Gradu: Dali pomoć za "Kolo srpskih sestara", Hadžibajrić se obratio građanima...


Krizni štab: Građani Srbije koji se do petka u 18 h ne vrate u zemlju biće „stavljeni pod nadzor“ - infoBirač\nNa današnjem sastanku Kriznog štaba za borbu protiv kovida-19 Srbije donijete su tri odluke, od kojih je glavna ona vezana za povratnike iz inostranstva, posebno iz zemalja u kojima je došlo do naglog širenja korona virusa. Prije svih, Crne Gore, Hrvatske i BiH.\nKrizni štab je pozvao sve građane koji se nalaze na ljetovanju u regionu, odnosno u zemljama sa velikim brojem novozaraženih od korona virusa, da se što prije vrate u Srbiju. Od petka 18. septembra u 18 časova oni će svi biti u obavezi da se po povratku jave u lokalnu kovid ambulantu gdje će dežurni ljekari odlučivati da li je neophodan dalji nadzor građana ili ne.\nKako saznajemo, nadzor neće biti jedinstven za sve građane, zavisiće od stanja pacijenta, ali i kapaciteta same kovid ambulante. Da li će neko biti pod zdravstvenim nadzorom ili ne zavisiće od toga kako se građanin osjeća, njegovih godina, opšteg zdravstvenog stanja, ali i države iz koje dolazi.\nOni koji budu stavljeni pod zdravstveni nadzor biće ili pozivani telefonom svakog dana ili će poslije nekoliko dana biti ponovo pregledani u kovid ambulanti kako bi se redovno pratilo njihovo stanje.\n2. Samoizolacija ili PCR\nKrizni štab je zamolio građane da svako ko je došao iz inostranstva bude 10 dana u samoizolaciji, ili da uradi PCR test. Ovo je sve na nivou preporuke jer, kako je istaknuto, “Krizni štab trenutno nema zakonsku osnovu da stavi zdravog čovjeka po povratku sa putovanja u karantin ili samoizolaciju”.\n3. Sajmovi, koncerti…\nKako saznajemo, Krizni štab je dobio dosta zahtjeva za organizovanje sajmova, koncerata i sličnih manifestacija, konačna odluka nije donijeta, ali je stav svih u Kriznom štabu da je rizik od sajmova gdje se okupi po 1.000 ljudi u zatvorenom prostoru visok, saznaje “Blic”. Ipak, o ovome će se još pričati s obzirom da je sajamska industrija veoma važna za ekonomiju.


Nebojša Radmanović: Bez izmena Lajčakovih mera nema rešenja krize\nSrpski član Predsedništva BiH Nebojša Radmanović izjavio je danas da bez izmena ili povlačenja mera visokog predstavnika u BiH Miroslava Lajčaka, koje se odnose na način odlučivanja u državnim institucijama, neće biti moguće rešiti postojeću krizu u BiH.\n"U situaciji da ne bude promene odluke, Savez nezavisnih socijaldemokrata kao najjača politička partija na nivou BiH biće opozicja", rekao je Radmanović novinarima u Banjaluci.\nPrema njegovim rečima, ako se to desi, neminovni su prevremeni izbori u BiH. Radmanović je rekao da je postojeća kriza u BiH najozbiljnija od potpisivanja Dejtonskog sporazuma do danas i pozvao sve relevantne institucije u BiH da rade na smirivanju stanja, a političare da prestanu sa međusobnim optuživanjima.\nSrpski član Predsedništva BiH pozvao je Lajčaka da "još jednom razmisli o svojim poslednjim odlukama", kao i da podstakne eksperstke timove OHR-a i Vlade Republike Srpske da što pre pronađu rešenja u vezi sa pravnim tumačenjem nametnutih rešenja.\nPrema njegovim rečima, vladin pravni tim je ponudio prihvatljivo rešenje, koje ne znači povlačenje mera visokog predstavnika, već usklađivanje tih mera sa Ustavom BiH.\n"Rešenja ima. Ne mislim da će se odluka povući, ali smatram da je moguće autentičnim tumačenjem doći do pravne norme koja onemogućuje preglasavanje, koje je onemogućeno i Ustavom BiH", kazao je Radmanović.\nSutra četvrti sastanak stručnjaka iz Republike Srpske i OHR-a\nU Sarajevu će sutra biti održan četvrti sastanak pravnih eksperata Vlade Republike Srpske i Kancelarije visokog predstavnika u BiH u vezi sa nedavnom odlukom o izmenama i dopunama zakona o Savetu ministara BiH. Visoki predsatvnik u BiH Miroslav Lajčak je 19. oktobra proglasio izmene i dopune zakona o Savetu ministara. Tim odlukama, Lajčak je dao mogućnost vladi BiH da deluje kada je na sednici većina ministara i da se odluke mogu donositi prostom većinom glasova.\nZvaničnici u Republici Srpskoj negoduju zbog Lajčakove odluke, tvrdeći da je njome omogućeno preglasavanje jednog naroda. Zbog odluke visokog predstavnika, 1. novembra je ostavku na mesto predsedavajućeg Saveta ministara BiH podneo Nikola Špirić.


Vreme — Cenzolovka\nPreminuo novinar nedeljnika „Vreme“ Dragoslav Grujić Gruja\nNovinar Dragoslav Grujić Gruja preminuo je 17. oktobra u beogradskoj bolnici "Dragiša Mišović", nakon kraće bolesti, u 69. godini života, saopštila je redakcija nedeljnika Vreme.\nVasić je bio sjajni kolumnista, analitičar političkih i društvenih procesa, veliki kritičar nacionalizma i antiratni aktivista. Pripadao je ne tako brojnoj grupaciji srbijanskih intelektualaca koji su se, onako kako su znali i umeli, javno, jasno i glasno borili protiv Miloševićevog režima, rata i zločina, bukvalno rizikujući živote. Učestvovao je posle dolaska Aleksandra Vučića na vlast – i kao govornik, i kao obični šetač – i na demonstracijama protiv njegovog nakaradnog režima.\nTuga i bol ispunjavaju danas sve novinare – profesionalce u Srbiji: umro je Miloš Miša Vasić, jedan od najboljih u našem poslu otkad se na ovim prostorima zavrtela rotacija.\nPočinje suđenje po tužbi Jelene Trivan protiv nedeljnika Vreme zbog teksta u kome se tvrdi da je plagirala doktorat\nDirektorka „Službenog glasnika“ tvrdi da joj je tekst Nemanje Rujevića „Anatomija jedne disertacije“ naneo duševnu bol zbog povrede časti i ugleda, što procenjuje da vredi milion dinara. Rujević mirno dočekuje suđenje jer, kako kaže za Cenzolovku, „za svako slovce u tekstu postoje javno dostupni dokazi“.\nReagujući na tekst „Nevidljiv premijerkin brat“ Slobodana Georgieva u nedeljniku „Vreme“, bivša portparolka Svetske banke u Beogradu i nekadašnja novinarka tog nedeljnika Vesna Kostić napisala je da se umesto na podacima, „dobar deo“ tog teksta zasniva na insinuacijama.\nZbog nemogućnosti profesionalnog rada u javnom interesu, redakcija nedeljnika Vreme je saopštila da odustaje od postavljanja pitanja elektronskim putem na konferencijama za medije članova stručnog tima za borbu protiv virusa covid-19.


Beogradska otvorena škola otvara vrata saradnji civilnog i poslovnog sektora - Civilno društvo\nBeogradska otvorena škola je u saradnji sa Švedskom agencijom za međunarodnu saradnju i razvoj (SIDA) nastavila svoj rad na novoj komponenti u okviru projekta „Civilno društvo za unapređenje pristupanja Srbije Evropskoj uniji“ (CS4EU), koji je započeo 2016. godine. Novi pravac delovanja civilnog društva u olakšanom pristupanju Srbije Evropskoj uniji biće kroz saradnju dva sektora - civilnog i poslovnog.\nBudući da je Beogradska otvorena škola od 2013. godine krenula u dugoročnu saradnju sa privatnim sektorom i time napravila stabilnu mrežu od preko 40 kompanija kroz niz projekata i inicijativa, ta aktivnost će biti nastavljena kroz ovaj projekat na uspostavljanju i jačanju saradnje u povezivanju civilnog i poslovnog sektora. Pristupanje Srbije Evropskoj uniji predstavlja važan pomak u budućnosti, a učešće i saradnja ostalih aktera na tom putu, još važniji korak. Predstavnici civilnog i poslovnog sektora će biti u prilici da razjasne i uvide koji se izazovi nameću usled procesa i koje su mogućnosti delovanja na postizanje pozitivnih promena.\nIdeja nove komponente projekta jeste da kroz set aktivnosti u periodu između 2019 - 2021. godine spoji organizacije civilnog sektora sa privrednim subjektima i omogući im da probleme reše zajedničkim delovanjem. Beogradska otvorena škola će aktivno raditi na povezivanju ova dva sektora u cilju lakšeg prilagođavanja i razumevanja procesa pristupanja Srbije Evropskoj uniji, ali i ciljeva održivog razvoja. Nakon sprovedenog istraživanja o ulozi civilnog i poslovnog sektora u samom procesu, rezultati su ukazali na prostor koji postoji za uspostavljanje i unapređenje zajedničkih inicijativa.\nKroz saradnju, treninge, partnerstvo i umrežavanje, imaće priliku da uzajamno podele zajedničke interese, kao i da pristupe rešavanju identičnih problema na koje nailaze u svom radu. Beogradska otvorena škola već dugi niz godina radi na jačanju kapaciteta poslovnog sektora, a kroz ovaj projekat će dodatno pružiti podršku saradnji dva sektora.


Narodna stranka u Kragujevcu proziva lokalne vlasti oko katastrofalne rekonstrukcije Tržnice - Društvo - Dnevni list Danas\nPočetna » Vesti » Društvo » Narodna stranka u Kragujevcu proziva lokalne vlasti oko katastrofalne rekonstrukcije Tržnice\nZ. S. M.26.11.2021. 16:51\nFoto: GrO NS KG\nGradski odbor Narodne stranke u Kragujevcu na današnoj konferenciji za novinare zatražio je odgovornost gradonačelnika Nikole Dašića za propuste u vezi sa rekonstrukcijom gradske Tržnice, pozivajući se na njegovi izjavu od pre tri dana „da je podneo krivičnu prijavu zbog propusta, kao i da će sporni ’bunkeri’.\nU Narodnoj stranci ocenjuju da „to nije dovoljno da bi se sprala sva sramota zbog štete koja je načinjena”.\n– Odgovornost moraju da snose kako bivši direktor JKP Šumadija tako i svi oni koji su učestvovali u donošenju odluka uključujući i nadzorne organe, članove Gradskog veća, odbornike koji su glasali i potvrđivali sporne odluke pa i sam sadašnji gradonačelnik, traže oni.\nOni smatraju da ne može da se govori javno da je „prethodni saziv” odgovoran a da se prećutkuje da je sam gradonačelnik Nikola Dašić bio deo tog saziva i da je čak i lično obilazio gradilište u svojstvu „specijalnog savetnika gradonačelnika za investicije”, rekao je član Gradskog odbora NS Milan Milosavljević.\nOn je novinarima pokazao dokumetaciju, koju je prikupio njihov tim, u vezi sa gotovo dvogodišnjom rekonstrukcijom Tržnice. Po podacima koje je iznela NS posao rekonstrukcije dobio konzorcijum firmi koje je predvolila privatna firma bez ranijih većih iskustva u građevini a posebno ne rekonstrukciji ovakvih objekata kao što je objekat pod zaštitom države.\n– Posao izrade pijačnih tezgi nije čak dobila ni naša lokalna firma Šumadija DOO (bivši Šumadija DES) koja je u vlasništvu grada i koja je mogla da dobije posao i bez tendera, istakli su oni.\nPo njima projekat je finansiran iz dugoročnog kredita od pet miliona evra, od čega je za samu rekonstrukciju Tržnice izdvojeno 2,5 miliona evra, za rekonstrukciju autobuskih stajališta 1,5 i uređenje gradskih groblja milion evra.\n– Za nas je zanimljivo je da su oni za ovaj kredit aplicirali na osnovu biznis plana, koji je u najmanju ruku neozbiljan. Predviđeno da Tržnica otplaćuje kredit ali je takođe bilo predviđeno da se broj tezgi sa dosadašnjih 375 smanji skoro za duplo i da se na rekonstruisanoj pijaci nalazi 200 tezgi. Ako broj tezgi smanjite na pola da li će to dovesti da se cena zakupa poveća i ako se poveća da li će to uticati na cenu poljoprivrednih proizvoda?, pitao se Milosavljević pred novinarima.\nZa kragujevački odbor Narodne stranke, Tržnica jeste političko pitanje, jer je jedan od simbola Kragujevca.\n– Da je rekonstrukcija urađena na pravi način političke stranke bi mogle samo da pohvale i da uživaju u lepoti Tržnice i Miloševog venca, mesta gde je nastala moderna Srbija. Ne želimo da dolazimo u situaciju da kao građani moramo da oformimo krizni štab i da pronađemo druge legitimne načine da zaštitimo i branimo Tržnicu i ono što Kragujevcu predstavlja ovaj deo grada, smatraju oni.\nZa slučaj da Tržnica ostane ovakva nezavršena oni su danas predložili da se na ovom prostoru izgradi muzej posvećen rezultatima rada sadašnjeg režima – Muzej iluzija.\nGradska tržnicaNarodna strankatrznicaKragujevac


OD ZAPUŠTENE PARCELE DO PLODNE ORANICE "Gradske bašte" promovišu urbanu poljoprivredu - Srpskainfo\nZahvaljujući "Gradskim baštama", Banjalučani danas na Rakovačkim barama na 56 parcela proizvode organski uzgojeno povrće.\nOvaj jedinstveni projekat urbane poljoprivrede sprovodi grupa entuzijasta, proizvodeći organsko povrće za vlastite potrebe.\nPredstavnike Gradskih bašti“, danas je posjetio gradonačelnik Igor Radojičić koji je podsjetio da je Grad prije dvije godine dodijelio zemljište u Rakovačkim barama za realizaciju ovog projekta, te istakao da su im od ove godine na raspolaganju i dodatne površine, s obzirom na povećani interes građana.\nMilka Tamamović predsjednik Udruženja „Gradske bašte“ rekla je da ovo udruženje promoviše metode biouzgoja, gajenje starih i rijetkih sorti.\nGoran Pivašević, koordinator projekta „Gradske bašte“ kazao je da rade i na obuci građana što je zanimljivo i na svjetskom nivou jer ne postoje ovakva udruženja koja se bave edukacijom građana, nego većinom dodjeljivanjem zemljišta.\n-Trenutno, od deset dunuma iskorišteno je oko pet, sa 56 parcela. Imamo 50 aktivnih članova, a projektom je predviđeno da imamo 80 članova koji će biti raspoređeni na tih deset dunuma – naveo je Pivašević.\nBanjaluka gradske bašteRakovačke bare


Vučić ponovo najavio dolazak velikog investitora u Požarevac - Boom93\nVučić ponovo najavio dolazak velikog investitora u Požarevac\nPredsednik Srbije Aleksandar Vučić je prilikom obilaska Hidroelektrane "Đerdap 1" pomenuo i planirane investicije u Požarevcu.\nVučić je rekao da ostaje da se dovede jedan veliki investitor u Požarevac. On je podsetio da je u planu izgradnja brze saobraćajnice do Požarevca, i dalje do Velikog gradišta i Golupca, a namera je da se rade i drugi putevi u tom delu, kako bi se uvezao ceo istok Srbije, do Zaječara.\nPodsetimo da je Aleksandar Vučić dolazak velikog investitora u grad najavio tokom mitinga „Budućnost Srbije“ u aprilu 2019. godine.\nOznakeAleksandar Vučić Investitor Požarevac predsednik Srbije\n14. jula 2021. u\nU Požarevac dolazi investicija od milijardu evra.


Na području PU Kikinda, tokom novogodišnjih praznika: Sedali pijani za volan, dvojica zadržana na trežnjenju · gradski.online\nNa području PU Kikinda, tokom novogodišnjih praznika: Sedali pijani za volan, dvojica zadržana na trežnjenju\nKIKINDA- Tokom novogodišnjih praznika, u periodu od 31. decembra do 3. januara, na području Kikinde i Severnobanatskom okruga dogodilo se sedam saobraćajnih nezgoda:\n-Najviše, pet, dogodilo se u Kikindi, a po jedna saobraćajna nezgoda na području Sente i Kanjiže. Pričinjena je značajnija materijalna šteta, a četiri lica su povređena. Jedna osoba zadobila je teže telesne povrede, dok su tri lakše povređene- rečeno je portalu GRADSKI u kikindskoj policiji.\nLoše navike da za volan sedaju pod dejstvom alkohola i time ugrožavaju tuđe i svoje živote, pojedini vozači nisu se libili ni tokom novogodišnjih praznika.\nPripadnici Saobraćajne policije iz saobraćaja su isključili petoricu vozača zbog vožnje po dejstvom alkohola. U Kanjiži je otkriven jedan nesavestan vozač pod dejstvom alkohola, a u Kikindi četvorica. Zbog teške alkoholisanosti, dvojici je određeno zadržavanje do 12 sati.\nPrethodnoPavlu, prvorođenom mališanu u 2021. godini: Grad namenio 50.000 dinara, Crveni krst darivao sve porodilje i bebe\nSledećeDragan Žilić, bio i ostao broj 1: Golmanskog Krkobabića ne zanima penzija, između stativa u petoj deceniji


Министарство финансија: Желимо да помогнемо младима и привреди\nHomeEkonomijaMinistarstvo finansija: Želimo da pomognemo mladima i privredi\n18/08/2020Redakcija BALKAN TVEkonomija, Vesti0\nProgramom „Moja prva plata“ želimo da podstaknemo zapošljavanje mladih, ali i da podržimo privredu da reši problem nedostatka kadrova, objavilo je danas Ministarstvo finansija na svom instagram profilu.\nMinistarstvo podseća da 1. oktobra počinje prijava kandidata za radne pozicije u okviru projekta „Moja prva plata“. Nacionalna služba za zapošljavanje (NSZ) raspisala je javni poziv za realizaciju programa podsticanja zapošljavanja mladih „Moja prva plata“.\nSSP:“Moja prva plata“ je nadoknada za volontiranje\nStranka slobode i pravde tvrdi u današnjem saopštenju da program Moja prva plata nije ništa novo, niti je pomoć privrednicima i nezaposlenim mladim ljudima u korona krizi, samo se do sada, kažu, to zvalo naknada za volonterski rad.\nSSP u saopštenju navodi da Nacionalna služba za zapošljavanje, preko koje se raspisuje konkurs za pomenutu meru, više od dve decenije raspisuje konkurse kojima finansira nezaposlena lica bez iskustva, kako bi se osposobili za samostalan rad u struci.\nReč je i sada, kako tvrde, o nadoknadi za volonterski rad, a ne plati, a nezaposlena lica ne zasnivaju radni odnos, nego volontiraju bez radnog staža i osigurani su jedino od slučaja povrede na radu.\nPoslodavci nemaju nikakvu obavezu da ih nakon toga prime u radni odnos, zaključuje S SP.


Jermenija optužila Azerbejdžan za narušavanje granice – Krstarica\nJermenija optužila Azerbejdžan za narušavanje granice\nTanjug 15. novembra 2021. 11:58\nMOSKVA – Premijer Jermenije Nikol Pašinijan optužio je danas azerbejdžanske trupe za narušavanje granice između dve zemlje i smenio je ministra odbrane, javila je agencija Interfaks.\nDruga ruska novinska agencija RIA citirala je Savet bezbednosti Jermenije koji je saopštio da se incident dogodio u nedelju i potvrdio da su se oružane snage Azerbejdžana u međuvremenu povukle.\nZvanični Baku za sada se nije oglasio ovim povodom, prenosi Rojters.\nPašinijan nije precizirao u kom obimu je izvršen prekogranični upad na jermensku teritoriju, ali je na sednici Saveta bezbednosti rekao da je zbog ovog incidenta razrešio dužnosti svog ministra odbrane Aršaka Karapetijana.\nRuska novinska agencija TAS S navodi da je Jermenija prijavila ovaj incident Rusiji i Organizaciji ugovora o kolektivnoj bezbednosti, vojnom savezu postsovjetskih država.\nJermenija i Azerbejdžan vodili su prošle godine 44-dnevni rat oko enklave Nagorno-Karabah u kojem je poginulo najmanje 6.500 ljudi i koji se završio pobedom Azerbejdžana.\nPo okončanju borbi potpisan je mirovni sporazum uz posredovanje Rusije, prema kojem se Moskva obavezala da razmesti 1.960 vojnika u okviru regionalnih mirovnih snaga na period od pet godina.\nIpak, tenzije između Jermenije i Azerbejdžana su i dalje visoke, a sporazum je ostavio mnoga pitanja nerešenim, uključujući pravni status Nagorno-Karabaha i Jermena koji su tu ostali da žive, a kojih je pre rata bilo oko 150.000.


Maja Marković – nova direktorka Regionalne privredne komore - KruševacGrad\nPosao vršioca dužnosti direktorke kruševačke Regionalne privredne komore ubuduće će obavljati Maja Marković, nasleđujući na toj funkciji Predraga Vukićevića, koji ju je obavljao proteklih šest godina. On je posle junskih lokalnih izbora i konstituisanja lokalnog parlamenta od avgusta ove godine na fukciji predsednika Skupštine Grada Kruševca\nMaja Marković (33) je završila osnovne studije na Ekonomskom fakultetu, Univerzitet u Beogradu na smeru finansije, bankarstvo i osiguranje i stekla zvanje diplomiranog ekonomiste.\nPrema navodima RPK, koja je saopštila odluku o imenovanju nove direktorke, Markovićka je od 2016. godine radila u Agenciji za regionalni razvoj Rasinskog okruga, kao stručni saradnik sa privredu i ljudske resurse. Bila je zadužena za finansijske poslove, konsalting usluge, izradu biznis planova za start up preduzeća, mentoring start up i zrelih preduzeća, evaluaciju i monitoring start up i zrelih preduzeća, korisnika programa Fonda za razvoj i Razvojne agencije Srbije, sprovođenje programa Razvojne agencije Srbije i Ministarstva Privrede.\n– Ima bogato iskustvo u radu sa privrednicima iz celog Rasinskog okruga, sa predstavnicima JLS, finansijskim institucijama i nevladinim organizacijama. Sertifikovani je metor od strane Razvojne agencije Srbije (RAS) i Japanske agencije za međunarodnu saradnju (JICA), kao i sertifikovan trener više obuka iz oblasti preduzetništva i finansija Ministarstva privrede i RAS-a – saopštavaju iz RPK.\nČlanica je saveta za praćenje primene lokalnog antikorupcijskog plana Grada Kruševca (2017-2021).\n13.10.2021 0 392\n05.08.2021 0 472\n21.06.2021 0 393\n22.05.2021 4 1,573\n21.04.2021 0 242\n20. maja 2022., 05:40


Detalj sa sastanka (Foto Vlada Republike Srbije / Slobodan Miljević)\nPredsednica vlade je ocenila da je delokrug rada i angažovanje Kancelarije UN u Beogradu od velike važnosti za Srbiju budući da je ona glavni kanal komunikacije sa Misijom UN na Kosovu i važna karika u zaštiti suvereniteta i teritorijalnog integriteta naše zemlje.\nIzrazila je i očekivanje da će Unmik ostati angažovan u nesmanjenom obimu i sa neizmenjenim mandatom, saopštila je vladina Kancelarija za saradnju sa medijima.\nPremijerka Brnabić posebno je izrazila zabrinutost i okarakterisala kao neosnovane aktuelne optužbe protiv igumana manastira Visoki Dečani Save Janjića.\nIzrazila je uverenje da će međunarodna zajednica reagovati u cilju zaštite čoveka koji je istinska spona saradnje i pomirenja dva naroda, kao i manastira Visoki Dečani, koji u sistemu kulturne baštine ima veliki značaj za Srbiju i predstavlja jedan od najugroženijih spomenika kulture u Evropi.\nPredstavljajući prioritete rada Kancelarije UN u narednom periodu, predstavnica generalnog sekretara ove organizacije Mari Jamašita istakla je da je saradnja sa vladom i relevantnim institucijama u Srbiji izuzetno dobra i da sa velikom pažnjom prati situaciju u regionu i rad Unmika kao garanta statusne neutralnosti međunarodnog prisustva na Kosovu.\nGovoreći o aktuelnoj epidemiološkoj situaciji, Jamašitu je ocenila da je Srbija na dobrom putu, zahvaljujući izuzetno dobrom sprovođenju imunizacije građana.\nPremijerka Brnabić zahvalila je Kancelariji UN u Beogradu na saradnji, a novoj šefici poželela dobrodošlicu i uspeh tokom mandata.


Suđenje za udes na naplatnoj rampi Doljevac pri kraju, ključni snimak i dalje nedostaje | Insajder\nSuđenje vozaču "Koridora Srbije" Dejanu Stanojeviću za udes na naplatnoj rampi Doljevac u kojem je 31. januara 2019. godine stradala jedna, a povređeno pet osoba, nastavljeno je danas u niškom Osnovnom sudu saslušanjem Borisa Antića, predstavnika Komisije veštaka Saobraćajnog fakulteta u Beogradu.\nFoto: N1 / Saobraćajna nesreća na naplatnoj rampi kod Doljevca\nStanojević je okrivljen da je službenim automobilom preduzeća "Koridora Srbije", "škodom superb", udario u vozilo u koje je čekalo na naplatnoj rampi da plati putarinu, a u kojem je stradala Stanika Gligorijević (52), dok su njena sestra Mirjana Aleksić i zet teško povređeni.\nMeđu povređenima u udesu nalazio se i direktor "Koridora Srbije" Zoran Babić.\nGovoreći o kretanju "škode superb" neposredno pre udesa i u momentu udesa, Antić je rekao da komisija veštaka nije mogla da se izjasni da li se automobil destabilizovano kretao jer u video zapisu sa naplatne rampe nedostaje taj deo snimka.\n"Video zapis se prekida u 8.30 časova i nastavlja u 8.32 časa, a do nezgode je došlo u 8.31 čas. Imajući u vidu druge elemente i spise, nismo našli da se 'škoda' pre sudara kretala destabilizovano u smislu zanošenja levog ili desnog boka", izjavio je Antić.\nPrema njegovim rečima, ukoliko je i bilo leda i ulja na kolovozu bilo ga je mestimično, a na osnovu video zapisa sa naplatne rampe komisija veštaka nije videla da su se druga vozila kretala destabilizovano.\nPred sudom je danas trebalo da svedoči i policajac Nikola M. koji sačinio službenu belešku o udesu, ali se nije pojavio , kao ni njegov kolega Bratislav M. zbog čega ih je sudija Miško Radivojević kaznio sa 50.000 dinara.\nRadivojević je ročište na kojem će biti saslušan policajac Nikola M, predočeni dokazi i iznete završne reči zakazao za 20. april.\nOn nije isključio mogućnost da na tom ročištu bude izrečena i presuda, ali je rekao da će to zavisiti od dužine trajanja saslušanja policajca Nikole M. i završnih reči.\nAdvokat Mirjane Aleksić i njenog supruga, Božidar Prelević rekao je po završetku suđenja da je očigledno da se radi o jednom "neobičnom suđenju".\n"Jedan broj dokaza nije pribavljen savesno, pretpostavljam od strane policije. Ne postoje dokazi koji bi trebalo da pruže širu sliku šta se dogodilo na naplatnoj rampi", izjavio je Prelević.\nOn je dodao da svi dokazi koji ukazuju o eventualnom drugom vozaču nisu nikad izvedeni i vrlo su temeljno sakriveni.\n"Pored snimka nedostaje i tehnički pregled 'škode superb' nakon udesa, a on se svuda u Srbiji radi u ovakvim slučajevima. Nedostaje ne samo tehnički pregled već i DNK trag da se vidi ko je vozio, a nedostaje i jedna ozbiljna analiza mehanizma nastajanja povreda kod Babića", izjavio je Prelević.\nSestra nastradale Stanike Gligorijević je po okončanju ročišta istakla da suđenje ne može biti završeno dok se pred sudom ne prikažu dva minuta snimka koji nedostaju.\nU niškom tužilaštvu su ranije za Insajder odgovorili da su JP Putevi Srbije dostavili Osnovnom javnom tužilaštvu u Nišu snimak sa nadzorne kamere na naplatnoj rampi Doljevac u kojoj je učestvovalo vozilo Koridora Srbije, ali da na njemu nedostaje deo snimka u trajanju od dve minute i to baš onaj deo koji je bitan za postupak. Predsednik Srbije Aleksandar Vučić je u jednom intervjuu rekao da je on snimak video i da je on „užasan”.


Počela je turistička sezona u Srbiji - Regionalni portal Turistička Prizma\nPočela je turistička sezona u Srbiji\nTurizam, Vesti / June 21, 2021 June 21, 2021\nTuristička sezona u Srbiji je po svemu sudeći počela odlično, u većim gradovima je sve više stranih turista, posebno u Beogradu, što je pozitivan znak da se Srbija kao destinacija potpuno oporavila od loših posledica pandemije\nMinistarka trgovine, turizma i telekomunikacija Tatjana Matić je izjavila da je od početka godine zabeležen porast deviznog priliva za 3,4 odsto, što je izuzetno ohrabrujuće, imajući u vidu da su prva tri meseca u godini bila dosta restriktivna ukoliko govorimo o merama.\nOsim toga, situacija u regionu je vrlo povoljna i da ne postoje bilo kakve restrikcije za putovanja. Crna Gora, BiH, Severna Makedonija i Albanija nemaju restrikcije za naše građane, nisu potrebi ni PCR ni antigenski testovi, ni potvrde o vakcinaciji. Ista pravila važei za njihove građane kada dolaze u Srbiju.\nSrbija sklopila sa mnogim zemljama bilateralne sporazume kojima su međusobno priznale vakcine, što u velikoj meri olakšava putovanja turista, posebno zbog činjenice da neke zemlje u regionu zahtevaju PCR ili druge testove koji mogu biti prilično skupi. Region je oduvek bio najlogičniji izbor za putovanja, a to pravilo je pandemija i potvrdila.\n← Od sada testiranje i na Aerodromu Nikola Tesla\nKameno selo Žlijebi →


U bilo koje doba dana ili noći, telefonskim pozivom možete da dođete do iskusnih lekara i stomatologa, specijalista i subspecijalista iz svih oblasti medicine, kako za decu , tako i za odrasle . Lekar će sa vama razgovarati i pregledati vas u prijatnom ambijentu kompletno ...\nUkoliko je potrebno, u Bel Medic-u možete biti hospitalizovani i bolnički lečeni. U izuzetno prijatnom ambijentu i luksuzno opremljenim apartmanima (TV, internet, stampa...) nudimo Vam mogućnost kompletnog bolničkog ispitivanja i multidisciplinarnog lečenja. Bel Medic-ov ...\nOpšta bolnica Bel Medic u svom sastavu ima dve kompletno opremljene operacione sale za izvođenje klasičnih i/ili endoskopskih hirurških intervencija u oblasti opšte i vaskularne hirurgije, urologije i rekonstruktivne urogenitalne hirurgije (uključujući i operacije promene pola), ...\nIntravenska i intramuskularna terapija Inhalaciona terapija Ispiranje ušiju Medikamentozna konverzija srčanog ritma Pleuralna punkcija Punkcija ascita Klizma Infuziona terapija Infuzija bisfosfonatima (Aredia, Bonviva) Punkcija zgloba Intraartikularne ...\nU kućnoj poseti mogu se obaviti: svi specijalistički pregledi kompletna dijagnostika: laboratorija , ultrazvuk, rentgen... terapija: infuzija, inhalacija, promena katetera, klizma, stavljanje gipsa, previjanje... fizikalna terapija ...\nU Bel Medic-u se u svako doba možete vakcinisati u okviru priprema za putovanja u endemska područja, a svake jeseni se možete vakcinisati protiv sezonskog gripa. Vakcinacija dece obavlja se u skladu sa kalendarom vakcinacije u Srbiji, ili kalendarima vakcinacije drugih zemalja za decu iz ...\n1. Prethodni i periodični pregledi za zaposlene na radnim mestima bez povećanog rizika Program sistematskog pregleda zavisi od uzrasne strukture zaposlenih, pola i vrste posla koju obavljaju. Pre sistematskog pregleda zaposleni će ...\nKategorije A, B, C, D, E\nSanitetski prevoz Transport pacijenata obavlja se kompletno opremljenim, aklimatizovanim vozilima, uz pratnju medicinske ekipe:\tu Beogradu\tu zemlji\tu inostranstvu\nPored specijalističkih pregleda, kompletne dijagnostike koja ih prati, terapijskih procedura i hirurškog lečenja, deo naše ponude su i specijalni programi namenjeni svima koji žele da na sveobuhvatniji i delotvorniji način poboljšaju svoje zdravlje i formu. Programe osmišljavaju i vode ...\nLABORATORIJSKA DIJAGNOSTIKA Savremena medicina danas ne može da se zamisli bez laboratorijske dijagnostike koja je veoma važna za brzo otkrivanje bolesti i za što uspešnije lečenje, praćenje toka bolesti i izlečenje. Brzina određivanja i tačnost analiza su veoma uznapredovali ...\nVaša lokacija Bel Medic Opšta bolnica Naše usluge Premium partneri


Kamenovane kuće Srba u zaleđu Zadra, a policija ćuti\nM. P. 3. septembra 2019. 15:57\nFoto: Coralie Ferreira - CC BY 2.0\n„Vlasnici su ujutro prijavili događaj nakon čega je policija izišla na teren i napravila uviđaj. Rezultate istrage još očekujemo“, rekao je predsednik Srpskog narodnog vijeća i poslanik SDS S-a Boris Milošević.\nJoš uvek čekamo odgovor Policijske uprave zadarske na pitanje što se dogodilo u Biljanama i jesu li pronašli krivce, rekao je jedan od napadnutih, koji, kako se navodi, i nije bio baš raspoložen za razgovor s novinarima.\nPolicajci su tada brzo intervenirali i gotovo na delu zatekli trojicu optuženih, a jedan je uspeo da pobegne i uhapšen je kasnije nakon što su savladali njegov otpor.\nBili su pod uticajem alkohola. Optuženi su za krivična dela nasilničkog ponašanja, uništavanja i oštećenja tuđe stvari i narušavanja javnog reda i mira.


Maestro Marko Ferini održaće u Beogradu majstorski kurs u februaru 2017. godine!\nU susret 14. Beogradskom festivalu igre\nMajstorski kurs će se održati od 17. do 23. februara 2017. godine u prostorijama Baletske škole Nacionalne fondacije za igru u Beogradu, u Kolarčevoj broj 3, na I i II spratu. Grupe će biti podeljene na početnike (deca od 9-12 godina), srednji nivo (13-15 godina), kao i napredni-profesionalni nivo (od 16-25 godina).\nOčekuje se oko 60 aktivnih polaznika, a kurs je otvoren i za sve zainteresovane domaće pedagoge klasičnog baleta i savremene igre.\nPrijave za majstorski kurs za učenike profesionalnih baletskih skola, mlade igrače i baletske pedagoge, vrše se putem telefona: 060/35-00-505.\nTAGOVI: Marko FeriniLilijana KoziKursMajstorski kursBeogradski festival igreBaletIgraPedagogKlasičan baletPles


Šta planira opozicija – Najavljene blokade, dijalog vlasti i opozicije | Talas.rs\nDrugi deo razgovora „Šta planira opozicija“\nPrvi deo o bojkotu parlamenta i sednici o Kosovu pročitajte ovde\nSa kim opozicija hoće da razgovara i kako, kada? Šta su pokazala dešavanja u proteklih par meseci – da li je bojkot bio dobra ideja ili ne? Da li će opozicija bojkovati parlament ako se bude odlučivalo o Kosovu i na koji način planira da održava građansku energiju na ulicama?\nOpozicija je odbila poziv Maje Gojković – kakav dijalog žele i sa kim?\nPoziv predsednice parlamenta Maje Gojković na kolegijum u Skupštini je odbijen – kakav tačno dijalog, sa kim i kada želite?\nBorko Stefanović: Mi smo spremni na razgovore odmah\n„Mi bismo svakako prihvatili razgovor u formatu u kojem oni žele, slobodni su da odrede učesnike delegacije, čak i nenadležna lica ili ljude koji su politički nestabilni, to je njihovo pravo. Gde će to da se dešava – manje je btino. Važno je da se počne, da se odvijaju razgovori o medijskim slobodama, slobodnim izborimaa, na osnovu preporuka CRTE – mislimo da je to odlična osnova.\nDa se sankcionišu neka loša pravila, a dobra pravila uvedu. Mi smo spremni na razgovore odmah.\nOvog trenutka sastavljamo listu ljudi koji će biti u delegaciji, spremni smo da ponudimo eksperte, nestranačke ljude za konkretne oblasti koje su navedene u zahtevima.“\nTatjana Macura: Ne smemo da ignorišemo institucije\n„O ovoj temi tek sledi zauzimanje jasnog zajedničkog stava potpisnika Sporazuma sa narodom.\nŠto se Stranke moderne Srbije tiče, mislimo da dijalog mora biti institucionalni, uz jednako važan vaninstitucionalni pritisak. Zahtevi koje je opozicija iznela na velikom protestu 13. aprila vode do izmena i dopuna postojećih zakona ili do pisanja novih lex specialisa, a tome proceduralno prethodi pisanje nacrta zakona, javna rasprava, rasprava na sednicama nadležnih odbora i na kraju usvajanje u plenumu.\nVaninstitucionalni dijalog može i mora uključiti narodne poslanike, predstavnike NVO i uglednih pojedinaca iz struke koji će doprineti kvalitetu budućih propisa. Tako napisani i usvojeni propisi bi dugoročno rešili probleme u vezi sa izbornim procesom i medijskim slobodama i zbog toga jeste važno da se institucije u ovom slučaju ne ignorišu. Izazov jeste veliki kako ovo sprovesti u praksi, ali ad hoc rešenja sigurno nisu dobar put i ako odustanemo od institucija, eto nas u sledećem izbornom ciklusu na istoj polaznoj osnovi.“\nZoran Živković: Dijalog vlasti i opozicije ne mora da bude oči u oči – ali mora da bude u prisustvu javnosti\n„Prvo, Maja Gojković je potpuno nevažna ličnost u aktuelnom režimu. Bez obzira na funkciju predsednice parlamenta, ona se tamo ne pita ni za izbor sekretara ili raspored parkiranja, a kamoli za nešto drugo. Drugo, ona se i pre ovih događanja isticala u neprimerenom odnosu prema opoziciji i građanimaa – uvredama, zloupotrebom poslovnika i slično.\nAko je htela nešto da promeni, trebalo je danas u direktnom prenosu da se izvini i građanima Srbije i poslanicima, da podnese ostavku i obeća da će njen naslednik iz redova parlamentarne većine biti pristojan i poštovati pravila.\nFormat dijaloga koji bismo prihvatili podrazumeva ljude koji mogu da odlučuju o nečemu, koji se do sada nisu isticali u bezobzirnosti, primitivnosti i vređanju, ljude koji su spremni da odgovore na naše zahteve. To čak ne mora da bude dijalog oči u oči – može da bude javni dijalog preko interneta, preko javnosti. Mi smo poslali naše zahteve, vlast treba da odgovori – šta može, a šta ne.\nMislim da bi bilo kakvi razgovori bez apsolutnog prisustva javnost samo značili nastavak ovoga što Aleksandar Vučić radi 7 godina. Zloupotrebljava javnost, medije, laže sugrađane. Kao što su i do sada imali običaj, oni bi bilo kakve razgovore mogli pogrešno da prestave u javnosti.“\nBoško Obradović: Očekujemo da vlast oformi delegaciju za razgovor sa opozicijom\n“Kao što smo i rekli – tražimo dijalog o temama koje se odnose na naše zahteve, a to su teme koje se odnose na RTS, REM i izborne uslove. Opozicija će oformiti radnu grupu koju će činiti eksperti za ove oblasti.\nOd vlasti očekujemo da, takođe, oformi svoju delegaciju koja bi sa opozicijom mogla da razgovara na te teme.\nMislim da je to odgovoran pristup u trenutku jedne ovakve društvene krize.”\nBalša Božović: Nisam za to da se tajno pregovara sa Vučićem, predlozi se usvajaju u Skupštini\n„Maja Gojković 7 godina izbegava pozive za kolegijume – kad imate predsednicu koja drži ratnog zločinca u Skupštini, huška jedne poslanike na druge, vrši progon nekih…apsolutno nam ne pada na pamet da prihvatimo njen poziv.\nNakon svega, mi možemo samo da razgovaramo da li oni žele da usvoje zahteve ljudi koji protestuju. Srbija zaslužuje slobodne izbore, građani to zaslužuju.\nOpozicija će prvo između sebe da se dogovori koji su predlozi – 20 predloga CRTE možemo da usvojimo u predizbornoj godini, a opozicija treba da dogovori sve što može.\nTo, naravno, treba da se odvija u parlamentu, ne u plenarnoj sali već na širokom sastanku gde će biti i predstavnici nevladinog sektora i međunarodne zajednice. Kada im pošaljemo predloge, onda čekamo predstavnike vladajuće većine da se izjasne.\nMesto gde se usvajaju predlozi jeste Skupština, nema razgovora mimo Skupštine, to bi bilo neozbiljno. Nisam za to da se tajno pregovara sa Vučićem. Time što bojkotujemo parlament želimo da skrenemo pažnju građanima i EU na to da vlast gazi centralnu instituciju 7 godina. Dodatno gaženje bi bilo ako bismo taj proces izmestili iz parlamenta.“\nAko zahtevi ne budu ispunjeni do petka – šta onda?\nŠta sve podrazumeva najavljena blokada institucija i saobraćajnica od petka ukoliko vlast ne prihvati zahteve? Kako će se to razlikovati od dosadašnjih najavljenih akcija koje nisu trajale duže od jednog dana?\nStefanović: Vučićev pad je počeo, sve treba da ostane mirno\n„Moramo biti strpljivi i nastaviti da budemo jedinstveni. Ovo nije jednostavna situacija koja se brzo rešava. Razumem nestrpljenje jednog dela opozicione javnosti, ali mislim da je potpuno jasno da je njegov pad počeo, samo treba sve da ostane mirno. O svim daljim koracima ćemo obaveštavati javnost.\nKada sam rekao da nisu isključene blokade, to ne znači da ćemo pozvati ljude da blokiraju ulice prekosutra. Nećemo nikada pribeći bilo čemu što vlast može da iskoristi i prikaže proteste kao nasilne.“\nMacura: Još uvek bez konačnog plana opozicije\n„Na ovo pitanje ne mogu da vam odgovorim jer o ovome, kao što već rekoh, tek treba da zauzmemo jedinstven stav potpisnika Sporazuma sa narodom.\nVidovi građanske neposlušnosti su mnogobrojni – neki mogu trajati dan, neki mesec dana i u odnosu na to činiti pritisak na izvršnu vlast da konačno čuje i uvaži nezadovoljne građane.“\nŽivković: Neodgovorno davati izjave pre dogovora\n„Opozicija se nije dogovorila o konkretnom planu, sutra imamo sastanak na kome odlučujemo o tome, pa je neodgovorno davati bilo kakve izjave unapred.“\nObradović: Nenasilna građanska neposlušnost – blokade saobraćaja, institucija, nastave, štrajk…\n“Mi tražimo samo da se oslobode mediji i obezbede uslovi za fer izbore. Ukoliko vlast ne prihvati ove normalne i racionalne zahteve i ukoliko ne pristanu na dijalog o tome, mislim da građani onda imaju pravo na sve oblike nenasilne građanske neposlušnosti.\nTo ne podrazumeva samo jednu aktivnost ili jednu blokadu neke institucije ili saobraćajnice, već niz akcija kojima će se nenasilno vršiti pritisak na vlast i pokazivati otpor. To može biti blokada saobraćaja na nekoliko sati, blokada neke institucije, blokada nastave na fakultetima, štrajk u nekoj fabrici i slično.\nA kakve će to biti akcije ne zavisi samo od nas već i od građana koji će se u sve to uključivati.”\nBožović: Još uvek nije održan sastanak opozicije koja jeste i one koja nije u parlamentu\n„Nemam odgovor na to zato što još uvek nije održan sastanak između opozicije koja jeste u parlamentu i opozicije koja nije. Postoje i političke snage koje na participiraju u parlamentu.\nOčekujem jednu veliku koordinisanu veliku aktivnost, da vidimo koji su to predlozi i kako ćemo doći do REM-a koji će funkcionisati, do javnog servisa, do desetina drugih stvari koje danas ne funkcionišu kako treba.\nJa razumem da protesti traju već 4 meseca i da su građani nestrpljivi, ali je veoma važno da se poštuju procedure, pravila, koraci, i da opozicija ne treba dalje da unižava parlament.\nTo nije skupština Maje Gojković, nego Srbije, i samo zato što je ona igrom puke slučajnosti predsednica parlamenta, ne treba dalje da ga gazimo, naprotiv, treba da gradimo institucije i da ih poštujemo.“\nTAGS: 1 od 5 miliona blokada dijalog opozicija Protesti


Crveni krst Despotovac i Crveni križ Živinice potpisale su Sporazum o bileteralnoj saradnji!!!\nIzvor, foto : Crveni krst Despotovac\nDespotovac-Crveni krst Despotovac i Crveni križ Živinice, Federacija BiH, potpisale su Sporazum o bileteralnoj saradnji koji će se bazirati na Omladini Crvenog krsta, Zdravstvenoj i Socijalnoj delatnosti, Pripremi i odgovoru na nesreće.\nSaradnja i razmena iskustva realizovaće se i u svim drugim programskim oblastima koje su od zajedničkog interesa, a naročito u mogućnostima zajedničkog apliciranja na konkursima za različite projekte.\nRazmenjivaće se programi i planovi aktivnosti, edukativni i informativni materijali, razmena i poseta stručnih saradnika i volontera iz svih oblasti rada sa ciljem da se ostvari unapređenje rada, bolje razumevanje i prijateljska saradnja.\nSporazum su potpisali Sekretari obe organizacije, Malešević Zoran Sekretar Crvenog krsta Despotovac i Sekretar Crvenog križa Živinice, Nermin Aljić.\n„Pri potpisivanju sporazuma upoznali smo se i sa Sekretarom Crvenog križa Tuzla, Seadom Hasićem. Radujemo se i očekujemo izuzetnu saradnju i pre svega PRIJATELjSTVO“, istakli su nam u razgovoru iz Crvenog Krsta Despotovac.\nSve ekipe JKP “STAN” iz Despotovca su na TERENU sa neophodnom mehanizacijom i saniraju štetu od posledica poplave !!!\nZbog poplava izazvanim obilnim padavinama proglašena vanredna situacija U Despotovcu !!!


Državni organi duguju 49,5 miliona eura poreza – Bankar.me\nDržavni organi duguju 49,5 miliona eura poreza\nNovember 19, 2020 CRNA GORA, MAKRO, SVE VIJESTI Leave a comment\nPoreski dug državnih organa na kraju prošle godine iznosio je 49,5 miliona eura, navedeno je u Vladinoj informaciji o realizaciji akcionog plana za realizaciju preporuka DRI na kraju trećeg kvartala tekuće godine. Iz Poreske uprave su obavijestili Ministarstvo finansija da su i u prošloj godini usaglašavali stanje na individualnim analitičkim karticama obveznika i da je nakon toga dug smanjen za 17 miliona eura. Kroz usaglašavanje u 2018. dug je, kako se navodi, smanjen za 97,6 miliona eura i sveden na 66,6 miliona eura.\nDRI je preporučila PU da preduzme mjere kako bi se utvrdio stvarni poreski dug državnih organa. Za rješavanje pitanja ovog duga neophodno je u saradnji sa Ministarstvom finansija pronalaženje adekvatnog modela koji bi bio predložen Vladi kako bi se zatvorile obaveze državnih organa navedeno je u dokumentu.\nStav Ministarstva finansija je da je potrebno da Poreska uprava inicira informaciju koja bi objedinila sve probleme oko usaglašavanja stanja duga državnih organa. Oni smatraju da resor treba da predloži način rješavanja problema koji bi Ministarstvo dostavilo Vladi.\nKada je u pitanju evidencija ukinutih rješenja o reprogramu iz Poreske uprave su saopštili da oni imaju aplikativno rješenje koje to omogućava. Istakli su da su te aktivnosti ranije započele i da su u završnom računu prikazane kod dijela poreskih obveznika.\nU toku izrade završnog računa sa ovim aktivnostima se zastalo zbog tačnosti podataka i nastavljeno je u prošloj i prvoj polovini tekuće godine objašnjeno je u dokumentu, piše Pobjeda.\nPoreska uprava u informaciji iz drugog kvartala tekuće godine ističe da su preduzeli sve zakonom predviđene mjere prinudne naplate za sve obveznike pa tako i za one obuhvaćene revizorskim izvještajem. Objasnili su da ukinuta rješenja iz 2018. nijesu odmah evidentirana kroz IT sistem zbog tehničkih priprema za realizaciju te mogućnosti, asamim tim nijesu ni evidentirana na analitičkom računu poreskog obveznika pa mjere prinudne naplate nijesu mogle biti pravovremeno preduzete. To je, kako su objasnili, preduzeto nakon realizacije ukinutih rješenja kroz sistem i utvrđivanja tačnog činjeničnog stanja. Pojasnili su da se svako rješenje mora evidentirati kroz sistem i identifikovati na analitičkoj kartici i ujedno sprovesti upravni postupak sa strankom za utvrđivanje stanja duga na osnovu’kojeg se sprovode mjere prinudne naplate. U suprotnom, postoji rizik da takva rješenja poništi drugostepeni organ.\nPOJMOVIdržavne firme dug državnih kompanija\nPrevious EPCG dobila urbanističko-tehničke uslove za Komarnicu\nSljedeći Gates: Koronavirus će iz temelja izmijeniti način na koji ljudi putuju i vode posao\nDemokratama direktori EPCG, CEDIS, Luke Bar, DF-u direktori Plantaža, Željezničkog prevoza…\nKreću smjene u državnim preduzećima


Za projekte agrarnih udruženja 10 miliona iz budžeta - AgroSmart\nMinistarstvo poljoprivrede, šumarstva i vodoprivrede raspisalo je konkurs za finansiranje/sufinansiranje projekata udruženja u oblasti poljoprivrede i ruralnog razvoja u 2018. godini. Cilj Javnog konkursa je unapređenje kvaliteta i promocija života u ruralnim područjima sprovođenjem aktivnosti kojima se jača svest o značaju razvoja poljoprivrede i ruralnih oblasti.\nPrioritetne tematske oblasti su: stabilizacija dohotka zaposlenih u poljoprivredi, modeli finansijske podrške poljoprivredi i ruralim područjima, efikasno upravljanje zemljištem, unapređenje stanja fizičkih resursa, unapređenje sistema transfera znanja i razvoj ljudskih potencijala, zaštita životne sredine u oblasti poljoprivrede, tehnološki razvoj i modernizacija poljoprivredne proizvodnje i prerade, ispitivanje tržišta i plasmana, razvoj tržišnih lanaca, očuvanje poljoprivrede, prirodnih i ljudskih resursa u područijima sa oteženim uslovima rada u poljoprivredi, diverzifikacija ruralne ekonomije i očuvanje kulturne i prirodne baštine, unapređenje socijalne strukture i jačanje socijalnog kapitala, unapređenje kvaliteta i bezbednosti proizvoda i unapređenje stanja u oblasti zaštite životinja.\nPo ovom konkursu opredeljeno je 10.000.000,00 dinara u bruto iznosu. Odabrani projekati biće finansirani/sufinansirani sa najviše do 1.000.000,00 dinara u bruto iznosu po projektu. Okvirni datum početka realizacije dela odabranih projekata: jul/avgust 2018. godine.\nPravo učešća na Javnom konkursu imaju udruženja, osnovana radi ostvarivanja opštekorisnog cilja upisana u Registar Agencije za privredne registre: koja imaju sedište na teritoriji Republike Srbije čiji se ciljevi, definisani statutom ostvaruju u oblasti poljoprivrede i ruralnog razvoja.


Novakov dabl - dabl u Kini, odbrana dve titule za nedelju dana\nNovak Đoković uspeo je da za osam dana odbrani titule dva Masters turnira od prošle godine. U prošlu nedelju China open u Pekingu a danas Maters u Šangaju. Današnju titulu osvojio je posle jednog izuzetno teškog i neizvesnog meča, koji je završen onako kako fanovi najviše vole: u tajbrejku odlučujućeg seta. Rezultat je na kraju bio 2:1 (6:1, 3:6, 7:6) za našeg najboljeg tenisera.\nJoš jedno finale Mastersa za Novaka, Ana u finalu Linca\nVeoma neobičan meč danas je odigrao Novak Đoković protiv Jo-Wilfried Tsonge. Bilo je tu odličnih vinera, fatastičnih razmena, ali i neshvatljivih grešaka na obe strane. Na kraju, rezultat je taj koji je bitan a on je takav da naš teniser ide u još jedno finale turnira iz serije 1000.\nNovak posle preokreta u polufinalu turnira u Šangaju\nNovak Đoković brani titulu na tuniru u Šangaju, i za sada mu ide dobro. Danas je, posle preokreta, uspeo da savlada Francuza Gael Monfils-a, sa 2:1 (6:7, 6:2, 6:4). Sutra u\npolufinalnom meču igra protiv još jednog Francuza, Jo-Wilfried Tsonge.\nĐoković preslišao Fognini-a za četvrfinale Šangaja\nNovak Đoković se izgleda specijalizovao da mečeve u 2 dobijena seta odigra za oko sat vremena. Tako je bilo i danas na turniru iz serije 1000, u Šangaju. Za sat i 10 minuta\n"potopio" je Italijana Fabio Fognini-a, sa 2:0 (6:3, 6:3), otprilike sa pola snage.\nOdlični Đoković preslišao Fognini-a za četvrfinale Šangaja\nNovak brzopotezno u trećem kolu Šangaja\nNovak Đoković brzo je završio svoj prvi meč na turniru u Šangaju. Za sat i 10 minuta pobedio je Španca Marcel Granollers-a, sa 2:0 (6:2, 6:0) i plasirao se u treće kolo, gde ga čeka Italijan Fabio Fognini.


SAD napale Siriju krstarećim raketama | Gde Investirati\nSAD su ispalile oko 60 krstarećih raketa Tomahok sa dva broda u istočnom Sredozemlju i pogodile sirijsku vazdužnu bazu Šarijat sa koje su poleteli sirijski vojni avioni za koje se sumnja da su bacili hemijske otrove.\nTramp je naredio vazdušni napad bez odobrenja Kongresa ili podrške Ujedinjenih nacija. Bela kuća je saopštila da je oko dvadeset kongresmena iz obe stranke obavešteno o akciji.\n“Asad je ugušio živote bespomoćnih muškaraca, žena i dece”, rekao je Tramp u izjavi novinarima.\nOvo je prvi direktni napad na sirijsku vladu i najdramatičnije Trampovo naređenje od kad je postao predsednik pre nešto više od dva meseca, navodi agencija AP.\nDržavni sekretar SAD Reks Tilerson, koji je takodje au Floridi gde se Tramp sastaje sa kineskim predsednikom Si Djinpingom, opravdao je vojnu intervenciju navodom da je to potrebno kada neka zemlje “pređu liniju”.\nTilerson je optužio Rusiju da nije ispunila svoj deo sporazuma iz 2013. prema kome je trebalo Siriji da se oduzmu njene zalihe hemijskog oružja.\n“Rusija je ili bila u dosluhu ili je jednostavno bila nesposobna da ispuni svoj deo sporazuma”, rekao je Tilerson.\nPentagon je saopštio da je Moskva bila unapred obaveštena o napadu, prenosi agencija Frans pres. Tilerson je rekao novinarima da su “obavešteni Rusi na terenu”.\nPredsednik SAD nije najavio napad unapred, mada su on i drugi zvaničnici iz nacionalne bezbednosti uputili više upozorenja sirijskoj vladi tokom jučerašnjeg dana.\n“Ovo jasno označava da je predsednik spreman da preduzme odlučne akcije kada je to potrebno”, rekao je Tilerson.\nAmerički zvaničnici navode da su napadi odgovarajući, odmeren odgovor i da ne označavaju veću promenu pristupa Trampove administracije sirijskom sukobu.\nTramp je lično obavestio svog gosta kineskog predsednika o tome da je izvršen napad.\nSirijska televizija javila je da je izvršen napad na više vojnih ciljeva i nazvala ga “agresijom”.\nRuski ambasador pri UN Vladimir Safronkov je nekoliko sati pre izvršenog napada upozorio na “negativne posledice” u slučaju vojne intervencije u Siriji, pošto su tokom dana stizala upozorenja od američkih zvaničnika.\nSafronkov je ovo rekao posle sastanka Saveta bezbednosti UN na kome je još jednom odloženo glasanje o rezoluciji u kojoj bi se osudile sirijske vlasti zbog hemijskog napada.\nPrevious Evro oslabio nakon izjave predsednika ECB\nNext Toshiba preuzima britanske nuklearne projekte\nTags krstareće raketeSADSirija


CarGo u Kafkinom Procesu: Stručnjaci poručili inspekciji – aplikacija je jedno, domen nešto drugo\nCarGo u Kafkinom Procesu: Stručnjaci poručili inspekciji - aplikacija je jedno, domen nešto drugo\n„Kada postavite aplikaciju na App Store, to nema veze sa domenima vaše kompanije.”\nVest da je gradska inspekcija naložila operatorima da sa internet domena kompanije „CarGo” uklone aplikaciju tog preduzeća još nije u potpunosti osvetljena i uzburkala je društvene mreže. Državne i gradske instituacije do sada nisu izašle sa detaljima, pojedini operatori kažu da im nikakve informacije od inspekcije nisu stigle, a IT stručnjaci poručuju – ne ide to tako.\n„Kada napravite aplikaciju za App Store, šaljete je kompaniji Apple, a oni je postavljaju u svoju prodavnicu. To nema veze sa domenima kompanije, to je u rukama Apple-a”, objašnjava za Startit Dnevnik Aleksandar Vacić, dugogodišnji iOS developer.\nDa li je realno da je gradska inspekcija naložila operatorima da uklone CarGo aplikaciju?\nDakle, ako želite da se neka aplikacije ukloni iz određene prodavnice, adresa su Apple, Google, Huawei ili neka druga kompanija koja ima svoju prodavnicu aplikacija. Da operatori nisu ti koji mogu da uklone aplikaciju, potvrđuju nam i u Vip mobile.\n„Operatori su nadležni isključivo za aplikacije koje sami kreiraju”, napominju u ovoj kompaniji. Kažu da sve druge aplikacije koje su korisnicima dostupne mogu da uklone vlasnici aplikacije ili sama prodavnica.\nNavode da do sada nisu bili uključeni u postupak gradske inspekcije i da nemaju uspostavljenu saradnju s kompanijom CarGo. U toj firmi, čiji je način rada za pojedine državne institucije već godinama sporan, ali sudovi do sada u njenom poslovanju nisu našli ništa protivzakonito, odlučili su da ne daju izjave dok ne utvrde o čemu se tačno radi.\nO čemu se tačno radi, koja inspekcija je nadležna za ceo ovaj „slučaj”, pitali smo i nadležno ministarstvo telekomunikacija kao i gradske vlasti u Beogradu. Odgovore očekujemo u narednim danima.\nčetvrtak, 10. Septembar, 2020.


POČINJE VESLAČKA SEZONA – Sport u Smederevu\nPOČINJE VESLAČKA SEZONA\nU subotu 13. juna počinje veslačka sezona u Srbiji. Na regatnoj stazi na Adi Ciganliji nastupiće velači iz 15 srpskih klubova sa ulupno 374 veslača u 174 posade . Veslaće se za Trofej Beograda, prvo kolo Kupa Srbije i prvo kolo Omladinske lige Srbije. Veslački klub Smederevo učestvovaće u svim konkurencijama, osim seniorske, jer se Aleksandar Filipović i veselin Savić spremaju za Evropsko prvenstvo koje će se ove godine održati u Poznanju u Poljskoj.\nVK Smederevo nastupiće sa sedam posada u juniorskoj konkurenciji. Za što bolje plasmane nadmetaće se Miroslav Jovanović i Nikola Soldatović u dvojcu bez kormilara, Andrija Jevtiž, Vuk Marković i Veljko Vukašinović u skifu, Todor Marković i Dušan Popović, kao i Vuk Marković i Andrija Jevtić u dubl skulu i četverac skul u sastavu Petar Samardžija, Konstantin Šujić, Todor Marković i Dušan Popović.\nU kategoriji pionira nastupiće samo četverac sa kormilarom u kome će veslati Jovan Marinković, Lazar Živanović, Bogdan Cvetković, Mihajlo Milovanović i kormilar Luka Ilić. Jedna posada predstavljaće Smederevce u kadetskoj konkurenciji. Do što boljeg plasmana pokušaće da stignu u četvercu bez kormilara Dimitrije Vuković, Lazar Tasković, Dimitrije Otašević i Vukašin Vujanović.\nU kategoriji dama Velački klub Smederevo imaće pet posada, četiri u kadetskoj i jednu u pionirskoj konkurenciji. Jovana Vučić veslaće u pionirskom skifu, Teodora Stevanovska u kadetskom skifu, dve posade će se ogledati u kadetskom dubl skulu ( Milica Mladenović i Milka Zdjelar i Anastasija Jovanović i Milica Savić.\nPALOČEVIĆ “BIJE” LEVOM I DESNOM\nVESLAČIMA SMEDEREVA OSAM MEDALJA


SUPER PIRINAČ: Kineski naučnici razvili žitaricu koja raste u SLANOJ VODI i može da prehrani oko 200 MILIONA LJUDI | Restorani Beograd\nSUPER PIRINAČ: Kineski naučnici razvili žitaricu koja raste u SLANOJ VODI i može da prehrani oko 200 MILIONA LJUDI\nStrašno je da je u današnje vreme glad i dalje jedan od najvećih svetskih problema. Prognoze uopšte nisu dobre i procenjuje se da će sa porastom stanovništva sve više rasti i broj onih koji će patiti za hranom.\nKako se ovo ne bi desilo, naučnici danonoćno rade na pronalasku rešenja pa su tako kineski naučnici uspeli da proizvedu jednistven plod pirinča koji raste u slanoj vodi.\nZbog toga naučnici zdušno rade na pronalaženju i usavršavanju prehrambenih proizvoda koje će moći da podmire prehrambene potrebe najugroženijih, a pravi proboj napravlljen je u Kini.\nKineski naučnici uspeli su da proizvedu jedinstveni, super pirinač koji može da raste i u slanoj vodi.\nCentar za razvoj istraživanja u Čingdaou uspeo je da napravi pirinač koji je otporan na alkalno i slano okruženje. Rezultati su iznenadili i oduševili i same naučnike, pošto je ovaj pirinač prevazišao sva očekivanja koja se tiču roda – daje 6.5 do 9.3 tona pirinča po hektaru, umesto predviđenih 4.5 tona po hektaru.\nTo znači da bi ova nevervatna sorta pirinča mogla da nahrani oko 200 miliona ljudi.\nNazvan je Juan Mi jer je uzgojen iz slane vode iz Žutog mora. Obzirom na to da Kina ima milion nenaseljene zemlje sa visokim salinitetom i kiselošću tla, ovaj pirinač je za sada jedino što bi moglo da uspe na njoj. Na ovom negostoljubivom terenu moglo bi da se proizvede oko 50 miliona tona ovog pirinča.\nOsim što može da raste u slanoj vodi, ovaj pirinač je i mnogo zdraviji jer sadrži veću količinu nutrijenata i kalcijuma od običnog pirinča, a navodno je i ukusniji. Obzirom da se gaji u vodi, potrebno je manje pestivida kako bi se zaštitio od štetočina, a so u njegovom sastavu mogla bi da otera patogene bakterije.\nNajveća mana je njegova cena – osam puta je skuplji od uobičajne cene pirinča.\nIpak, ako bi ovaj pirinač mogao da se adaptira da raste i na drugim slanim površinama, možda bi i ostale nacije osim Kineza mogle da imaju beeneficije od njega.\nPo podacima UN-a prošle godine je zabeleženo da 815 miliona ljudi gladuje, a obzirom na napredak tehnologije i nauke, to je stvarno nedopustivo.


Ubijanje Rusa u Donbasu – uvertira za doček američkih zvaničnika - Sputnjik Srbija\n12:21 20 Jun 2021\nUbijanje Rusa u Donbasu – uvertira za doček američkih zvaničnika\n11:10 08.05.2021 Preuzmite kraći link\nJedan od glavih razloga za intenziviranje pucnjave na kontakt-liniji u Donbasu je dvodnevna poseta američkog državnog sekretara Entonija Blinkena Kijevu, saopštio je generalni direktor Instituta za politička istraživanja Sergej Markov za televiziju „360“.\nAnalitičar smatra da ukrajinske vlasti na taj način „dočekuju“ američkog diplomatu koji, prema njegovom mišljenju, donosi ključne odluke u zemlji.\n„Oni smatraju da je državnom sekretaru veoma drago kada ubijaju Ruse, kada se raspirivanje sukoba može svaliti na Ruse“, rekao je Markov.\nZaoštravanje situacije u Donbasu takođe može biti povezano sa proslavom praznika Vaskrs, dodaje ekspert.\n„Oni se svete, znaju da su tamo pravoslavci, Vaskrs. Žele da ubiju nekoga na Vaskrs, da naprave košmar“, ističe analitičar.\nMarkov dodaje da je treći mogući način za pogoršanje situacije – Dan pobede.\n„Među onima koji podržavaju kijevski režim ima mnogo neonacista. Prema tome, oni se takođe svete Rusiji, Donbasu zbog toga i žele da ubiju što više ljudi“, zaključuje Markov.\nNapetost na jugoistoku Ukrajine je u poslednje vreme porasla. U samoproglašenim republikama LNR i DNR za to krive Oružane snage Ukrajine, a Kijev i zapadne zemlje govore o aktivnosti ruskih vojnika kod granice.\nMoskva je više puta saopštavala da je zainteresovana za stabilizaciju situacije u Ukrajini, ističući da ne nameravaju da napadaju bilo koga.\nPodsetimo, američki državni sekretar Entoni Blinken boravio je u dvodnevnoj poseti Kijevu i on je prvi predstavnik administracije predsednika Džoa Bajdena koji je posetio Ukrajinu.\nLider LNR Leonid Pasečnik saopštio je da se broj napada Ukrajine na LNR od februara povećao pet puta. Kako je rekao, situacija na kontakt-liniji je „stabilno napeta“.\nAmerička poruka iz Ukrajine: Važno je obuzdavanje Rusije\nLider LNR: Sukob u Donbasu je pravi građanski rat\nEntoni Blinken, Donbas, Ukrajina\n12:20 Rusija postala jedan od glavnih izvoznika robe na tržište EU\n12:14 Vučić o eksploziji u fabrici „Sloboda“: Ima jedna stvar koja je čudna /video, foto/\n12:09 „Beograd nije inostranstvo, Hram Hristovog Vaskrsenja zameniću Hramom Svetog Save“\n11:52 Vučić na obeležavanju Dana MUP-a: Čuvajte Srbiju, rezervnu otadžbinu nemamo /video, foto/\n11:45 Dvostruki rekorder: Najduža reka u Evropi dobila – najduži pontonski most na svetu /video/\nČuveni trener se obrukao zbog izjave o Đokoviću


Izetbegović: Crnogorci pokazali čojstvo, Vučić nema snage da se suoči sa prošlošću | Novinska agencija Beta\nREGION | 20.06.2021 18:20 > 20.06 18:20\nLider Stranke demokratske akcije (SDA) Bakir Izetbegović izjavio je da je Rezolucija Skupštine Crne Gore, kojom se osudjuje genocid u Srebrenici i zabranjuje njegovo negiranje, veliki korak ka prihvatanju istine o dogadjajima iz 90-ih godina.\nIzetbegović je ocenio da je to osnov za nastavak uspostavljanja poverenja i izgradnje boljih odnosa medju državama i narodima na Balkanu.\n"Nervozne reakcije koje dolaze iz Srbije pokazuju, nažalost, da na toj strani još nema spremnosti za takvu vrstu suočavanja sa istinom. Tome najbolje svedoči reakcija predsednika Srbije Aleksandra Vučića, koji Crnoj Gori prigovara što se 'meša u pitanje Srebrenice' i pita se 'kakve veze ima Srebrenica sa Crnom Gorom'", napisao je lider SDA.\nPrema njegovim rečima, Crnogorci i Crna Gora, kao i svi narodi i države koji pripadaju civilizovanom i demokratskom svetu svakako treba da se "mešaju u pitanje Srebrenice".\n"Bilo koji zločin počinjen nad nedužnim ljudima, a naročito genocid, tiče se svakog pravednog i istinoljubivog čoveka na svetu, svakog naroda i svake države", naveo je Izetbegović.\nDodao je da tome svedoče brojne rezolucije širom sveta, od Amerike i Australije, do Azije i Evrope, kojima je osudjen genocid nad Bošnjacima u Srebrenici.\n"Posebno Crna Gora ima šta da kaže o genocidu koji je počinjen u Srebrenici, jer je politikom (Slobodana) Miloševićevog režima bila uvučena u agresiju na Bosnu i Hercegovinu i zlo koje je počinjeno širom Balkana", naglasio je lider SDA.\nIzetbegović je dalje rekao da su Crnogorci u Skupštini Crne Gore, sa srebreničkim cvetom na reveru, pokazali da u njima živi hrabrost i istinoljubivost, koju oni jednom rečju zovu čojstvom.\n"To čojstvo znači osvrnuti se za sobom, pogledati se u ogledalo i priznati da si napravio grešku i greh. Crnogorci su ovakvim odnosom, poput najvećih evropskih naroda, pokazali da su spremni da odbace istorijske zablude i da na temeljima istine, ma koliko ona nekad gorka bila, grade buduće odnose sa svojim okruženjem", ocenio je on.\nJoš je kazao da je pre par godina izgledalo da će i Srbija, predvodjena Vučićem, imati snage da se suoči sa prošlošću.\n"Nažalost, to se nije desilo i verovatno se neće ni desiti. Vučić se vraća samozavaravanju u kom bilo koji Srbin i Srbija nikad ne mogu biti krivi i odgovorni za počinjeno zlo. A krivi su", ocenio je Izetbegović.\nTo, kako je kazao, neopozivo svedoči istorija, presude Haškog tribunala i Medjunarodnog suda pravde.\n"Pred oba suda pravosnažno je presudjeno da je u Srebrenici počinjen genocid. Pred Haškim tribunalom presudjeno je većini srpskog vojnog i političkog rukovodstva, a pred Medjunarodnim sudom pravde Srbija je, kao prva država na svetu, zbog nesprečavanja, proglašena krivom za kršenje Konvencije o genocidu UN-a", naglasio je Izetbegović.\nDalje je naveo da, "iako su medjunarodni sudovi utvrdili krivicu pojedinaca i odgovornost sistema oličenog u Miloševićevom i (Radovana) Karadžićevom režimu, Vučić već godinama uporno krivicu želi ostaviti na teret kompletnog srpskog naroda, čime očito želi amnestirati zločince iz tog naroda i sistem koji ih je proizveo".\n"To je pitanje na koje će Srbi i Srbija sami sebi morati dati odgovor. Pritom, morali bi imati na umu da su bežanje od suočavanja sa istinom, nove-stare zablude oličene u tzv. ‘srpskom svetu’ kao zameni za ‘Veliku Srbiju’, priprema za nove paternalizme, za tihe agresije i pokušaje dominacije, koji nikome ništa dobro neće doneti", zaključio je Bakir Izetbegović.


Pozicije Univerziteta u Beogradu na svetskim rang listama univerziteta i pozicije Univerziteta u Beogradu u oblasti matematike - Univerzitet u Beogradu, Matematicki fakultet\nPozicije Univerziteta u Beogradu na svetskim rang listama univerziteta i pozicije Univerziteta u Beogradu u oblasti matematike\nPoslednjih godina Univerzitet u Beogradu zauzima istaknute pozicije na nekoliko renomiranih rang lista koje rangiraju univerzitete širom sveta po različitim kriterijuma. Pored rangiranja univerziteta prema rezultatima u svim oblastima obrazovanja i istraživanja, većina lista rangira univerzitete i po pojedinačnim naučnim oblastima. Nekoliko godina unazad, Univerzitet u Beogradu je visoko pozicioniran u oblasti Matematike na više renomiranih rang lista svetskih univerziteta. Imajući u vidu činjenicu da ove liste koriste različite kriterijume, visoka pozicija Univerziteta u Beogradu u oblasti Matematike na više lista nedvosmisleno ukazuje na to da je kvalitet obrazovanja i istraživanja na Matematičkom fakultetu u rangu sa poznatim svetskim univerzitetima. Iako Matematički fakultet Univerziteta u Beogradu godinama radi u otežanim uslovima, prioriteti fakulteta ostaju kvalitet nastave, istraživanja i razvoj naučnog podmlatka.\nU Tabeli 1 dat je uporedni pregled pozicija Univerziteta u Beogradu na poznatim svetskim rang listama i pozicija u oblasti matematike u poslednjih nekoliko godina.\nTabela 1. Pozicije Univerziteta u Beogradu na svetskim rang listama univerziteta (kolona UB) i pozicije u oblasti matematike (kolona MAT)\nUS News lista URAP lista\nGodina MAT UB MAT\nUB MAT UB MAT UB\n*rangiranje u oblasti „Prirodne nauke”\nKratak opis rang lista iz Tabele 1:\nŠangajska lista (engl. Academic Word Ranking University List – ARWU list ) je jedna od najuticajnijih lista koja rangira najbolje univerzitete u svetu, a objavljuje je svake godine univerzitet Ciao Tong iz Šangaja. Kriterijumi koji se uzimaju u obzir između ostalog su broj dobitnika Nobelovih nagrada i Fildsovih medalja koji su pohađali univerzitet ili rade na univerzitetu, broj i kvalitet naučnih radova. Na Šangajskoj listi navedeno je 100 najbolje rangiranih univerziteta, a potom se u grupe od po 100 visokoškolskih ustanova svrstavaju ustanove po abecedi, ukupno 500 univerziteta. Pozicioniranje na ovoj listi koja obuhvata svega dva odsto svetskih univerziteta, dokaz je kvaliteta i konkurentnosti Univerziteta u Beogradu. Šangajska lista je dostupna na http://www.shanghairanking.com\nTajvanska lista (engl. National Taiwan University Ranking ) je takođe jedna od najuticajnijih rang lista univerziteta po naučnim dostignućima. Počevši od 2007, svake godine je objavljuje Nacionalni Tajvanski Univerzitet i sadrži listu od 500 univerziteta. Kriterijum rangiranja na Tajvanskoj listi je broj i kvalitet naučnih publikacija. Tajvanska lista rangira univerzitete po naučnim dostignućima u svim oblastima, u 6 širih i 14 užih naučnih oblasti, među kojima je i matematika. Tajvanska lista je dostupna na http://nturanking.lis.ntu.edu.tw/\nUS News lista koristi 12 indikatora koji mere kvalitet nastave i istraživanja, regionalnu i globalnu reputaciju univerziteta. Kreirana je od strane izdavača US News & World Report i rangira sve univerzitete u SAD i univerzitete u još 60 država. US News lista sadrži 1000 najbolje plasiranih univerziteta širom sveta. Namenjena je prvenstveno studentima SAD kao pomoć prilikom odluke koji univerzitet upisati. US News lista je dostupna na http://www.usnews.com/education/best-global-universities\nURAP lista rangira univerzitete prema broju i citiranosti naučnih radova u časopisima i na konferencijama (izvor je isključivo Web of Science ), kontinuitetu naučnog rada, međunarodnoj saradnji (uzima se u obzir broj i kvalitet radova u kojima su koautori sa drugih univerziteta). Ova lista je kreirana od strane neprofitne organizacije University Ranking by Academic Performance (URAP) pri istraživačkoj laboratoriji sa Informatics Institute of Middle East Technical University. URAP lista je dostupna na http://www.urapcenter.org.


Saković je za agenciju Beta rekao da je rod kukuruza u prošloj godini, koja je bila rekordna bio osam miliona tona, a da se ove godine očekuje da bude oko 4,5 miliona tona. "Još nema preciznih podataka o vrednosti izvezenog kukuruza i pšenice u prošloj godini, ali su podaci za suncokret i soju obrađeni, suncokreta je izvezeno za oko 55 miliona, soje za 70 miliona evra", rekao je Saković.\nProcene su da je Srbija u 2016. godini na izvozu 2,5 miliona tona kukuruza zaradila oko 350 miliona evra, a na izvozu pšenice oko 170 miliona evra. "Uprkos smanjenom rodu osnovni poljoprivredni proizvodi izvoziće se i ove godine iz Srbije, ali će to zavisiti, pre svega, od toga koliko su privlačne svetske cene", rekao je Saković.\nPrelazne zalihe kukuruza su 1,2 miliona tona, što znači da će Srbija sa ovogodišnjim rodom raspolagati sa 5,7 miliona tona, a za ukupne domaće potrebe, računajući i preradu i proizvodnju piva, potrebno je oko 4,4 miliona tona", rekao je Saković. Dodao je da "bilans zemlje u osnovnim poljoprivrednim proizvodima nije ugrožen, ali da će zbog smanjenog roda u gubicima biti proizvođači, trgovci a i Narodna banka Srbije zbog manjeg deviznog priliva".\n"Suša koja je zahvatila Srbiju je lokalnog karaktera, što znači da Evropa i svet nisu tako ugroženi i da cene osnovnih poljoprivrednih proizvoda neće biti previsoke i privlačne za izvoznike iz Srbije", rekao je Saković. Na izvoznu cenu kukuruza prema njegovim rečima uticaće i politika države, koja može da ukine carine ukoliko domaće cene budu visoke i ugrožavale nabavku hrane za stoku.\nOn je rekao da je ukupan rod pšenice ove godine bio 2,3 miliona tona, a prelazne zalihe su oko 490.000 tona, dok je prošle godine ukupan rod bio 3,1 milion tona. "Očekujemo da ove godine izvezemo ukupno brašna i pšenice oko milion do 1,1 milion tona, verovatno u zemlje okruženja, jer izvoz Dunavom u Evropu nije isplativ, pošto cene nisu više nego u okolnim zemljama", rekao je Saković.\nProšle godine izvezeno je, kako je naveo, 160.000 tona suncokreta za oko 55 miliona evra. Po proceni Sakovića, suncokret je ove godine zbog vremenskih neprilika podbacio oko 15 odsto, ali je više zasejano, pa će rod biti približno isti kao prošle godine.\nSaković je rekao da su prinosi soje prošle godine bili 600.000 tona, a ove godine je više zasejano i očekuje se rod od 500.000 tona. "Prošle godine je izvezeno 200.000 tona soje što je rekord, po prosečnim cenama od 340 evra po toni i devizni priliv je bio 70 miliona evra", rekao je Saković.\nDodao je da će izvoz soje ove godine zavisiti od prinosa i cena, jer se ta biljka iz Srbije nudi po najvišim cenama u svetu.


Atletika - Srebro za Dušana Vidovića\nSrebro za Dušana Vidovića\nNapisano u kategoriji Atletika, 1 septembra, 2014\nNa stadionu „Karađorđe“ u Novom Sadu je proteklog vikenda u organizaciji Atletskog saveza Vojvodine održan je tradicionalni Međunarodni atletski miting „OPEN Novi Sad“. Na ovom prestižnom takmičenju učestvovalo je više od 500 atletičara iz Srbije i okruženja. Atletski klub Tamiš, predvođen trenerom Zoranom Kocićem, učestvovao je sa svojim mladim atletičarima i ostvario zapažen rezultat.\nU kategoriji pionira do 13 godina Dušan Vidović je u finalnoj trci na 300 metara osvojio srebrnu medalju sa novim ličnim rekordom od 44,97 sekundi, što je ujedno i drugo istrčano vreme u sezoni u Srbiji. Ovim rezultatom Dušan Vidović je nastavio niz vrlo uspešnih ostvarenih rezultata u ovoj sezoni sa šest zlatnih, četiri srebrne i jednom bronzanom medaljom. Treba napomenuti da je Dušan Vidović u finalnoj trci na 60 metara ostvario ukupno peti rezultat. Pored Dušana Vidovića, plasman u finalnim trkama ostvarili su još: Dorotea Balog (60m+300m), Stefan Lazić, Vladimir Dragojević, Lara Erdeljan, Mateja Stanković, Ana Dragojević, Uroš Ignja, Ana Tutić.\nSledeće takmičenje koje očekuje mlade atletičare Tamiša je pojedinačno prvenstvo Vojvodine koje će biti održano 14.septembra 2014.godine, u Novom Sadu. Stručni štab AK Tamiš obaveštava sve zainteresovane devojčice i dečake od 6-14 godina da od 1.septembra počinje upis u Školu atletike, a sve informacije se mogu dobiti na klubski telefon: 061/ 23 03 593.\nSrebro za Milju Ostojin i Stefana Lazića


30/11/2018 | 11:13\nU Vladi Srbije danas su potpisani ugovori sa sedam transportnih kompanija kojima su dodeljena podsticajna sredstva od ukupno 114 miliona dinara za unapređenje kombinovanog transporta.\n“Očekujemo da ćemo na ovaj način ostvariti veći obim kombinovanog transporta, koji podrazumeva da se roba najvećim delom prevozi železnicom, a da se početak i kraj transporta obavljaju drumskim saobraćajem”, kazala je Mihajlović.\nPo njenim rečima, stimulativnim merama za unapredjenje kombinovanog transporta podržane su kompanije javnog i privatnog sektora, a iznos podrške je od 30 do 100 odsto, što zavisi od toga da li se radi o poboljšanju infrastrukture, nabavci opreme ili informaciono komunikacionim tehnologijama.\n“Ta izgradnja je finansirana delom iz sredstva Evropske unije, a delom iz državnog budžeta. Nadam se da će to biti zamajac da se u budućnosti mnogo više radi na podršci kombinovanom transportu”, kazala je ona.\nDirektor kompanije “Slobodna zona Pirot” Dragan Kostić rekao je da je da bi se intermodalni i kombinovani transport uspešno primenjivao neophodno je da postoji dobra infrastruktura, kao i da se podrže takozvani “zeleni koridori” tako što će se pretovarati roba sa kamiona na železnicu i time koristiti struja umesto fosilnih goriva.\n“Ovo je pravi trenutak da se ulaže u intermodalne terminale, logistiku i kombinovani transport i da se pomažu kompanije koje se time bave”, ocenio je Kostić.


Tanjug 13. aprila 2021. 16:41\nHURGADA – Delegacija na čijem je čelu predsednik Jedinstvene Srbije, narodni poslanik i predsednik Skupštine grada Jagodine, Dragan Marković Palma, danas je u Hurgadi, glavnom gradu egipatske regije Crveno more, imala prijem kod guvernera te regije generala Amr Hanafija.\nMarković je domaćina upoznao sa 130-članom medicinsko – političkom delegacijom, koja ovih dana boravi u Egiptu.\n„U našoj delegaciji je 100 lekara i medicinskih sestara i tehničara iz 15 klinickih centara, bolnica i domova zdravlja iz Srbije i to su sve zdravstveni radnici sa prve linije odbrane od kovida 19“, rekao je Marković.\nDodao je da je do sada u Srbiji vakcinisano 2.900.000 građana prvom dozom, a 1.200.000 je revakcinisano, navedeno je u saopštenju.\n„U Srbiji u poslednjih osam godina postoji ekonomska sigurnost, politicka stabilnost i zdravstvena bezbednost za sve građane, što je takođe faktor koji privlači strane investitore“, istakao je Marković, koji je guverneru Hanafiju preneo pozdrave predsednika Srbije Aleksandra Vučića.\n„Srbija takvog predsednika kao što je Vučić nije imala poslednjih 50 godina, da uživa takvu popularnost kod ogromne većine građana Srbije. Mi zelimo da ovakvim posetama još više jačamo ekonomsku, zdravstvenu, turističku i kulturnu saradnju“, kazao je on, navodeći da je u delegaciji i narodna poslanica SNS Jadranka Jovanović, operska diva svetskog glasa.\nMarković je guverneru Amr Hanafiju i muslimanima u Egiptu i celom svetu cestitao Ramazan.\n„Ja ću uskoro na vaš poziv doći u Srbiju sa delegacijom privrednika. Mi smo zainteresovani za uvoz žitarica, kukuruza, voća i mesa iz Srbije“ rekao je Hanafi i saopštio da će regija Crveno more uskoro vakcinisati sve zaposlene u hotelima i sve turističke radnike.


Žena umrla tokom porođaja u Bosanskoj Gradišci – Haber.ba\nŽena umrla tokom porođaja u Bosanskoj Gradišci\nTridesetdvogodišnja Jovana Šinik preminula je jutros prilikom poroda u bolnici u Bosanskoj Gradišci.\nIz bolnice još nema informacija pod kojim okolnostima je nastupila smrt Jovane Šinik, niti ima informacija o zdravstvenom stanju bebe.\n“BN” nezvanično saznaje da je beba u teškom stanju prebačena u UKC Banja Luka.\nJedna od rodica preminule žene, koja je insistirala na anonimnosti, rekla je za “BN” da su doktor porađali Jovanu Šinik čitav dan da bi se nakon toga odlučili na carski rez, ali je porodilja preminula.\nOna je iza sebe ostavila četvoro djece, a biće sahranjena sutra u Bosanskoj Gradišci.\nTeme:Bosanska Gradiška, Jovana Šinik, porođaj, preminula